Pelik! 5 Manusia ini berkahwin dengan haiwan atas dasar cinta

Ragam manusia memang kelakar. Kita mampu melakukan apa saja untuk membuktikan diri kita ini unik. Tetapi ada kalanya, entah mengapa ada sesetengah manusia perbuatannya menjadi terlalu ganjil sehingga tidak mampu diterima akal. Apatah lagi bila melibatkan perkahwinan.

Berikut adalah kisah-kisah perkahwinan dengan haiwan yang dilakukan secara sah oleh orang ramai di serata dunia.

Sharon Tendler mula jatuh cinta dengan seekor ikan lumba-lumba bernama Cindy. Dia jatuh cinta sejak pandangan pertama sejak mengunjungi Dolphin Reef di Israel pada awal 90-an. Walaupun namanya Cindy, tetapi Cindy adalah ikan duyung jantan.

Bermula dari perkenalan itu, Sharon kerap berkunjung ke Israel untuk melawat Cindy.

Pada tahun 2005 selepas 15 tahun ber 'kawan', Sharon dan Tendler dikahwinkan di Israel. Apabila ditanya adakah dia akan berkahwin dengan manusia lain, Sharon mengatakan yang beliau adalah jenis 'setia dengan satu ikan lumba-lumba.'

'Perkahwinan' mereka berakhir pada Jun 2006 selepas Cindy, yang pada ketika itu sudahpun berumur 40 tahun, mati. Bangkainya dicampakkan ke laut.

Selva Kumar semasa muda pernah menyeksa dua ekor anjing sehingga mati kerana marah dua ekor anjing itu sedang mengawan. Selva pada ketika itu baru berumur 18 tahun.

Semenjak hari itu, beliau merasakan hidupnya tidak keruan seolah mendapat bala daripada pembunuhan anjing yang dilakukan. Mula hilang keupayaan menggunakan kaki dan tangan serta pendengarannya mula hilang pada sebelah telinga, Selva Kumar meneruskan hidup sehinggalah seksaannya tidak dapat ditahan lagi. Beliau menemui seorang tukang tilik yang menasihatkan beliau supaya mengahwini seekor anjing.

"Selvi", seekor anjing betina berumur 10 tahun dipilih menjadi pasangan Selva dipakaikan sari berwarna jingga dengan kalungan bunga dipakaikan di leher Selvi. Keluarga Selva menyertai majlis yang dilakukan di sebuah kuil di Tamil Nadu.

Charles ditangkap oleh tuan punya kambing bernama Rose ketika sedang melampiaskan nafsunya dalam keadaan hangat. Tuan punya kambing itu yang bernama Afifi dengan bantuan komuniti kampung memerintah Charles membayar mas kahwin kepada Afifi kerana telah mencemarkan kesucian kambing tersebut.

Dengan bayaran tersebut, Charles dan Rose dianggap telah pun berkahwin sebagai satu pasangan suami isteri. Namun, perkahwinan mereka berakhir dengan tragedi apabila Rose tercekik plastik ketika mencari makan di sekitar pekan.

Hasil perkahwinan mereka, mereka mendapat seekor anak kambing jantan yang amat disayangi mereka berdua.

Joseph adalah seorang yang berpegang kuat kepada ajaran Kristian yang dianuti beliau. Oleh kerana itu, beliau merasa bersalah kerana bersekedudukan dengan seekor anjing betina bernama Honey yang dijaganya sejak kecil.

Merasakan hubungan yang terjalin lebih 5 tahun memerlukan satu ikatan yang lebih bermakna, Joseph memilih untuk melangsungkan perkahwinan dengan Honey dalam satu majlis ringkas yang diadakan di sebuah taman di Queensland.

Joseph memilih sut berwarna kelabu sementara Honey pula memilih untuk memakai kain berwarna putih. Seramai 30 orang ahli keluarga Joseph menyertai majlis tersebut.

Alit berumur 18 tahun adalah seorang remaja yang tinggal di kampung bernama Yeh Embang di Jembrana. Mungkin kerana sudah tidak tertahan sangat, Alit mencari seekor lembu lalu cuba mendatangi lembu itu dari belakang.

Ditangkap penduduk kampung dalam keadaan memalukan itu, Alit mengakui yang dia memang berkehendak untuk memuaskan nafsunya dengan lembu tersebut. Alasannya, lembu itu menggodanya dengan ayat-ayat yang membuatkan dia tak tahan.

Kampung itu, yang masih berpegang kepada kepercayaan mistik, menjatuhkan hukuman pada Alit supaya mengahwini lembu tersebut bagi mengelakkan bala menimpa kampung mereka.

Ketika majlis perkahwinan mereka, Alit menjadi tidak sedarkan diri lalu pengsan, sedangkan majlis berlangsung kerana tekanan akibat pihak media yang mengerumuni beliau.

Selepas tamat majlis tersebut, penghulu kampung itu mengisytiharkan yang kampung mereka sudah bebas ancaman. Perkahwinan mereka berakhir dengan singkat kerana lembu yang disetubuhi Alit dilemaskan di dalam laut ketika majlis berlangsung.


Al-Quran dan Anatomi Otak

Allah telah berfirman dalam al-Quran tentang perihal seorang kafir yang menghalang Nabi Muhammad S.A.W daripada mengerjakan solat di Kaabah:

Mengapakah Al-Quran menggambarkan naseyah/ubun-ubun yang berada di bahagian depan kepala sebagai berdusta dan bersalah? Kenapa tidak disebut sahaja orang kafir itu secara khususnya sebagai pendusta dan pesalah?

Jika kita lihat struktur tengkorak manusia, kita boleh lihat dan kenal pasti kawasan prafrontal serebrum. Apakah yang boleh diceritakan dari segi fisiologi berkaitan hal ini?

Menurut buku Essentials of Anatomy & Physiology, dorongan dan kebolehan untuk meramal, merancang dan memulakan sesuatu pergerakan berlaku di bahagian anterior lobus frontal, iaitu kawasan prafrontal.

Kawasan prafrontal ini juga merupakan pusat kawalan kecenderungan untuk melakukan sesuatu yang agresif.

Jadi, menurut sains, kawasan serebrum inilah yang bertanggungjawab untuk merancang, mendorong dan memulakan sebarang perlakuan sama ada baik atau jahat. Ia juga bertanggungjawab apabila seseorang bercakap benar atau menipu.

Malah, pada tahun 2007, seorang pakar psikiatri dan neurosains dari University of Pennsylvania, Daniel Langleben telah mencipta mesin fMRI yang mampu mengesan tahap aktiviti otak manusia apabila menipu.

Hasil kajian mesin imbasnya mendapati bahagian hadapan otak mempunyai lebih banyak aliran darah semasa menipu. Ini menandakan bahagian otak itulah yang paling aktif bekerja.

Jadi, memang patutlah Allah menyebut naseyah/ubun-ubun sebagai gantian kepada orang yang berdusta dan membuat dosa kerana bahagian otak itulah yang menjadi faktor penyebab manusia berperangai keji.

Mungkinkah disebabkan itu juga kita diwajibkan membasuh bahagian depan kepala semasa mengambil wudhu'?

Pengajaran daripada artikel ini: janganlah jadi orang yang derhaka dengan berdusta dan membuat dosa. Nanti Allah sentap naseyah anda, heret masuk neraka.


4 Kerajaan Memerintah Yang Benar-Benar Anti Islam

Malaysia boleh dikatakan agak toleran dalam kebebasan agama. Walaupun negara kita meletakkan Islam sebagai agama rasmi, tidak ada banyak sekatan ke atas penganut agama lain untuk mengamalkan agama mereka, kecuali beberapa sekatan seperti dilarang menyebarkan agama mereka kepada orang Islam atau dilarang menggunakan perkataan 'Allah' sebagai ganti nama Tuhan bagi orang Kristian, di Semenanjung Malaysia. Bagaimana pula dengan negara lain?

Berikut adalah 5 negara yang secara terbuka meletakkan larangan ke atas Islam dengan cara ketat dan menindas umat Islam daripada sudut undang-undang negara mereka.

Negara China memang mengamalkan satu dasar beragama yang hanya membenarkan aktiviti beragama dilakukan ditempat-tempat yang dibenarkan kerajaan mereka. Sesiapa yang melanggar larangan tersebut akan didakwa kerana melakukan aktiviti jenayah.

Selain itu, kerana takut dengan kaum Uyghur yang tinggal di daerah Xinjiang, kebanyakannya beragama Islam, kerajaan China memperkenalkan larangan untuk mereka berpuasa. Kedai-kedai makan di situ diwajibkan dibuka pada siang hari untuk menggalakkan penduduk di situ makan.

China juga memperkenalkan larangan ke atas penyimpanan janggut bagi orang lelaki dan pemakaian niqab bagi orang perempuan. Selain itu, kerajaan China juga melarang penggunaan nama berbentuk Islamik bagi bayi yang baru dilahirkan. Antara nama yang tidak dibenarkan penggunaannya adalah 'Muhammad.'

Pada tahun 2016, Perdana Menteri Slovakia, Robert Fico mengatakan "I’m sorry, Islam has no place in Slovakia. It is the duty of politicians to talk about these things very clearly and openly. I do not wish there were tens of thousands of Muslims."

Terjemahannya ; Maaf, Islam tidak ada tempat di Slovakia. Ini adalah tugas ahli politik untuk menjelaskan perkara ini supaya jelas. Saya tidak mahu melihat ada berpuluh ribu orang Muslim di Slovakia." Beliau juga secara tegas mahu Slovakia terus mempertahankan tradisi Constantine-Methodist yang mereka pegang.

Islam tidak diiktiraf di Slovakia dan pelbagai undang-undang diwujudkan untuk menghalang gerakan umat Islam di sana.

Gerakan Kristian di negara Samoa mula bersuara secara lantang menggesa Perdana Menteri Samoa memperkenalkan larangan untuk Islam dianuti di negara mereka serta menjadikan ajaran-ajaran Kristian sebagai asas perundangan negara mereka.

Menggunakan alasan yang jika Islam tidak dibendung akan memberikan banyak masalah kepada negara mereka pada masa depan, badan gereja Kristian mendesak kerajaan mereka menyekat penularan Islam di kalangan penduduk mereka.

Kita sudah tahu apa yang berlaku pada umat Islam di sana. Tidak diiktiraf sebagai penduduk, tidak diberikan taraf kewarganegaraan dan dijadikan mangsa kekejaman penduduk Myanmar yang rata-ratanya penganut agama Buddha.

Kaum Rohingya digelarkan sebagai mangsa penghapusan etnik terbesar di dunia ketika ini. Bermula sejak 1982 apabila kerajaan junta Myanmar membatalkan taraf warganegara kepada penduduk daerah Rakhine. Keadaan menjadi sedikit baik selepas diberikan taraf penduduk sementara pada tahun 1990, menjadikan orang Rohingya penduduk taraf kedua.

Dengan tiada status kewarganegaraan, warga Rohingya menghadapi kesukaran kerana tiada kebenaran untuk keluar dari negara serta tidak berhak untuk mendapat bantuan kerajaan. Penduduk di sana juga sentiasa berusaha memastikan tidak ada kemasukan orang Islam ke kawasan mereka, dengan mendirikan papan tanda amaran kepada orang ramai.


Sejarah Ibadah Puasa

Ibadah puasa sebenarnya sudah bermula sebelum zaman Rasulullah saw. lagi. Kaum-kaum yang telah wujud sebelum kenabian Nabi Muhammad saw. sebenarnya sudah lama mengamalkan puasa. Bagaimanapun, puasa mereka berbeza-beza mengikut kaum.

Kaum Nasrani misalnya mengamalkan puasa pada bulan Ramadan, cuma bezanya adalah ia dilakukan selama 40 hari. Orang Yahudi pula berpuasa dengan kaedah lain, ada pendapat mengatakan puasa mereka dilakukan sambil berbaring di atas pasir sambil mengingati kesalahan yang pernah dilakukan.

Rasulullah saw. sendiri pada awalnya tidak mengamalkan ibadah puasa pada bulan Ramadan. Ibadah puasa pada awalnya diamalkan ketika tiba hari Asyura pada 10 Muharram setiap tahun. Sejarah puasa Asyura pula sebenarnya berpunca dari kaum Yahudi yang mahu mengingati kisah Nabi Musa dan kaumnya Bani Israel diselamatkan Allah saw. Bertitik dari situ Nabi Musa as. berpuasa setiap 10 Muharram lalu dijadikan amalan pengikutnya.

Rasulullah saw. mewajibkan orang Islam berpuasa pada hari Asyura sebagai menghormati Nabi Musa as., kerana Rasulullah merasakan orang Islam lebih dekat dengan Nabi Musa as. atas faktor agama berbanding orang Yahudi yang berpuasa Asyura atas sekadar faktor kaum mereka sahaja.

Puasa pada bulan Ramadan mula diamalkan ketika tahun kedua Hijrah selepas Rasulullah saw. mengalihkan kiblat orang Islam dari Masjid Al-Aqsa ke Masjidil Haram di Mekah,

Tanggal 10 Syaaban, turun firman Allah swt. dalam surah Al-Baqarah ayat 183 yang berbunyi “Hai orang-orang yang beriman, diwajibkan atas kamu berpuasa sebagaimana diwajibkan atas orang-orang sebelum kamu agar kamu bertakwa,”

Dengan turunnya firman Allah swt. itu, Rasulullah pun mengarahkan puasa Asyura yang sebelum itu diwajibkan setiap 10 Muharram dijadikan ibadah sunnah, terpulang kepada siapa yang mahu melakukannya, digantikan dengan puasa pada bulan Ramadan yang menjadi amalan wajib.

Puasa Ramadan melalui beberapa fasa sebelum sampai kepada cara yang kita amalkan sehingga sekarang, kerana dipengaruhi beberapa peristiwa dan perubahan.

Pada fasa pertama puasa Ramadan, umat Islam boleh memilih sama ada untuk berpuasa atau bagi yang tidak mahu berpuasa, membayar fidyah sebagai ganti dan memberi makan kepada orang miskin.

Hanya pada peringkat kedua barulah ibadah puasa hampir menyerupai apa yang sedang kita amalkan ketika ini, di mana puasa menjadi kewajipan menyeluruh kepada umat Islam. Sesiapa yang mampu berpuasa diwajibkan berpuasa dan tidak ada pelepasan melalui fidyah, kecuali bagi mereka yang sakit, tua atau kurang berkemampuan.

Pada awalnya ibadah puasa dilakukan sepanjang hari dan umat Islam hanya boleh makan dan minum selepas waktu Maghrib, kemudian disambungkan semula puasa selepas Isyak. Ini menyebabkan timbulnya masalah di kalangan orang Muslim kerana merasakan payah untuk bermesra suami isteri pada setiap malam Ramadan.

Diturunkan Firman Allah swt. dalam ayat 187 surah al-Baqarah, memerintahkan ibadah puasa ini dilakukan bermula terbit fajar sehingga terbenam matahari, membolehkan umat Islam makan dan minum untuk bersahur mempersiapkan diri mereka bagi ibadah puasa dan juga pelepasan untuk bersama suami isteri.

Begitulah serba sedikit sejarah bagaimana ibadah puasa ini dibentuk dari awal dan diperhalusi sehinggalah sekarang. Moga bacaan ini bermanfaat kepada anda semua dalam memahami bagaimana ibadah puasa Ramadan bermula dan tiba ke bentuk yang ada ketika ini.


Tips Ini Boleh Membantu Anda Menghilangkan Kesan Nikotin Dari Badan

Nikotin merupakan bahan utama dalam rokok yang menyebabkan kesan ketagihan terhadap rokok. Ianya mengambil masa kira-kira 48 ke 72 jam untuk nikotin dinyah daripada badan.

Nikotin yang telah masuk ke saluran darah akan menyebabkan anda rasa ketagih sehinggalah anda menghisap rokok untuk mendapatkan nikotin. Lebih banyak rokok yang dihisap, lebih pekat kandungan nikotin di dalam darah.

Berikut merupakan beberapa tips yang boleh dicuba untuk mengurangkan ketagihan dan kebergantungan terhadap nikotin.

Langkah pertama merupakan yang paling penting. Tetapkan keazaman untuk berhenti merokok. Sekiranya sukar untuk berhenti terus, kurangkan pengambilan rokok. terlebih dahulu. Perlahan-lahan kurangkan jumlah rokok yang dihisap setiap hari.

Nikotin yang dihirup daripada asap rokok akan menyerap ke dalam saluran darah. Banyakkan minum air kosong untuk memudahkan proses nyahtoksik nikotin daripada saluran darah anda.

Melakukan senaman dapat meningkatkan kadar metabolisma badan. Peningkatan kadar metabolisma badan ini seterusnya akan membantu pembakaran dan pembuangan nikotin melalui peluh.

Pengambilan Vitamin C boleh meningkatkan kadar metabolisma badan. Vitamin C boleh diperoleh dengan mudah melalui jus oren ataupun pengambilan makanan tambahan Vitamin C dalam bentuk tablet.

Pengambilan alkohol, gula dan kopi boleh meningkatkan keinginan untuk menghisap rokok. Oleh itu, elakkan pengambilan alkohol, gula dan kopi.

Kebanyakan perokok menghisap rokok kerana mereka dikelilingi oleh rakan yang menghisap rokok. Untuk mengelakkan keinginan merokok, banyakkan berkawan dengan golongan yang tidak merokok.


Hukum Penggunaan Matawang Bitcoin

Beberapa minggu kebelakangan ini, telah viral mengenai is jangkitan ransomware Wannacry yang telah menjangkiti berjuta-juta komputer seluruh dunia. Ransomare ini akan mengunci atau encypt data-data yang disimpan dalam komputer anda dan sekiranya ingin mendapatkan kembali data-data milik and, anda perlu membayar sedikit wang pampasan (ransom).

Bitcoin adalah satu matawang digital yang telah diperkenalkan oleh seorang atau sekumpul pengaturcara di bawah nama Satoshi Nakamoto. Ianya telah diperkenalkan kepada umum pada tahun 2009. Pada peringkat awal, ianya banyak digunakan untuk membuat transaksi di pasaran gelap.

Mengikut carian, ketika artikel ini ditulis, belum terdapat lagi fatwa yang dikeluarkan mengenai Bitcoin.

Walaubagaimanapun, Ustaz Zaharuddin, seorang ustaz yang pakar dalam bidang perbankan Islam telah mengatakan hukumnya gharar, atau dalam bahasa Melayunya bermaksud tidak jelas. Apabila gharar, seeloknya kita elakkan untuk mengelakkan masalah lain yang mungkin timbul. Sila tonton video di bawah untuk penjelasan lanjut:

Mengikut pendapat Ustaz Zaharuddin, penggunaan Bitcoin adalah tidak sama dengan matawang ringgit di mana ianya boleh dipantau untuk mengelakkan penipuan antara penjual dan pembeli. Di Malaysia, setiap transaksi wang ringgit akan dipantau oleh Bank Negara Malaysia (BNM).

Buat masa ini, tiada lagi fatwa rasmi yang dikeluarkan di Malaysia memandangkan Bitcoin merupakan perkara yang baru diperkatakan beberapa tahun kebelakangan ini.


Kisah lucu seorang ateis bercakap dengan Allah dan memeluk Islam

Ruben dibesarkan sebagai seorang ateis dalam keluarga yang tidak mempercayai kewujudan Tuhan.

Pada tahun pertamanya di universiti, Ruben ditimpa pelbagai masalah dalam kehidupan. Kedua-dua ibu bapanya berpisah, anjing kesayangannya mati, dia mengalami dua kemalangan dalam tempoh seminggu dan seorang rakan baiknya meninggal dunia pada tahun yang sama.

Kesemua dugaan ini menyebabkan Ruben mempersoalkan kewujudannya di atas muka bumi. Dia juga merasakan tidak ada arah tuju sebenar dalam kehidupan.

Apabila Ruben mempunyai pelbagai macam persoalan yang tidak berkesudahan, dia mula tercari-cari jawapan.

Sebagai orang Australia, perkara pertama yang naluri Ruben ingin lakukan adalah menyelidik tentang agama Kristian. Dia mempunyai ramai kenalan beragama Kristian dan pernah menyertai sebuah kem gereja.

Menurut Ruben, ia merupakan salah satu kem paling lucu yang pernah dihadirinya. Semua orang asyik bernyanyi dengan suara yang merdu walaupun Ruben tidak memahami apa yang mereka nyanyikan.

Ruben juga sering diingatkan bahawa Tuhan sentiasa ada dan amat menyayanginya. Namun Ruben masih tidak mempercayainya kerana anjingnya baru sahaja mati. Fikir Ruben, kalau Tuhan menyayanginya, kenapa dibunuh anjingnya?

Ruben meneruskan penyiasatannya mendalami agama Kristian dari pelbagai aspek. Dia mencari ilmu tentang Katolik, Anglican, pembaptisan, paderi dan sebagainya. Walau bagaimanapun, setiap kali dia bertanyakan pada agamawan Kristian, mereka tidak merujuk langsung pada kitab Bible dan hanya memberikan jawapan berdasarkan pandangan dan tafsiran sendiri.

Ruben mulai sedar bahawa terdapat terlalu banyak tafsiran berkenaan Kristian. Setiap paderi mempunyai pegangan berlainan dengan paderi yang lain. Ini menimbulkan kekeliruan dalam diri Ruben.

Semasa belajar di universiti, Ruben bekerja secara separuh masa di sebuah stesen minyak. Di situ, dia mempunyai beberapa orang rakan sekerja yang beragama Hindu.

Kerana sifat ingin tahu yang menebal dalam diri, Ruben bertanyakan kenapa agama Hindu memilih kepala gajah sebagai tuhan. Ruben musykil mengapakah mereka tidak memilih kepala singa, harimau atau haiwan lain yang lebih baik dan lebih berkuasa? Ruben dan rakan Hindunya sering berdebat tentang ilmu ketuhanan namun jawapan yang diberikan sukar untuk diterima Ruben.

Ruben kemudian belajar tentang Mormonisme dan Yahudi namun masih tidak bertemu bukti dan jawapan yang diinginkan.

Akhir sekali Ruben mula belajar tentang kepercayaan Buddha. Ruben mula merasakan Buddha seolah-olah memenuhi keperluan hidupnya. Penganut agama Buddha rata-rata kelihatan tenang, aman dan 'bersatu' dengan alam. Walau bagaimanapun, apabila diselidiki dengan lebih mendalam, Ruben mendapati ia bukanlah agama ketuhanan. Sebaliknya ia hanyalah satu gaya hidup.

Salah seorang rakan karib Ruben, yang merupakan seorang penganut Kristian, bertanyakan padanya agama apakah yang telah Ruben pelajari. Ruben pun menyenaraikan semua agama yang telah didalami - Yahudi, Kristian, Katolik, Buddha, Hindu.

Ruben menjawab, "Islam? Mereka semua pengganas! Taknaklah belajar pasal agama tu. Mereka semua gila, buat apa saya nak tahu pasal agama mereka?"

Namun, pada suatu hari, Ruben tergerak hati untuk berkunjung ke sebuah masjid. Dia terus masuk tanpa membuka kasut, berjalan laju masuk ke ruang solat di mana seorang lelaki sedang bersembahyang. Ruben hampir terpijak kepalanya semasa dia hendak tunduk bersujud. Ruben benar-benar 'blur' dan tidak tahu apa yang dia sedang lakukan.

Ruben kemudian terlihat kelibat seorang lelaki berjambang lebat yang sedang menuju ke arahnya. Ruben teramat takut dan fikir itu mungkin saat kematiannya. Lelaki berjambang dan berjubah yang Ruben anggap pengganas itu mesti ingin membunuh seorang lelaki berkulit putih sepertinya atau mungkin meletupkan keretanya di luar masjid.

Apabila lelaki itu merapatinya, Ruben benar-benar terperanjat apabila perkataan pertama yang keluar dari mulut lelaki itu adalah "G'Day mate! How ya going?" yang merupakan sapaan biasa orang Australia.

Lelaki dari Lebanon yang bernama Abu Hamza itu berbicara dengan Ruben dengan penuh hemah dan sangat mesra. Sepanjang perbualan, Ruben dihidangkan dengan minuman teh dan biskut tanpa henti. Ruben tidak pernah dilayan dengan sebegitu baik oleh saudara dari agama lain sebelum itu.

Setelah berkenalan dengan Abu Hamza dan saudara-saudara lain di masjid itu, Ruben mula bertanyakan soalan-soalan yang pernah ditanyakan kepada paderi, pendeta, sami dan rakan-rakannya sepanjang mendalami ilmu agama lain.

Apa yang lebih memeranjatkan Ruben, setiap kali dia bertanya, setiap kali itu jugalah saudara-saudara Islam ini akan mengambil Al-Quran dan merujuk jawapan berdasarkan ayat-ayat yang terkandung di dalamnya. Mereka tidak pernah menjawab berdasarkan pandangan atau tafsiran peribadi.

Setelah dua minggu menelaah perihal Islam, Ruben bertanya pada salah seorang saudara di situ, "Apa pandangan anda tentang perkara ini? Kenapa tak boleh beri pendapat sendiri?"

Saudara itu menjawab, "Bagaimana nak beri pendapat sedangkan inilah kalam Allah?"

Jawapan itulah yang telah menetapkan hati Ruben untuk menuju ke jalan Islam.

Ruben meminta izin untuk membawa pulang senaskhah Al-Quran untuk dibaca.

Pada suatu malam, Ruben ingin mendapatkan rasa kerohanian yang mendalam. Jadi dia nyalakan sebatang lilin, membuka tingkap dan membiarkan langsir mengurai.

Ruben telahpun bertemu segala bukti kerohanian dan bukti saintifik berkenaan gunung sebagai pasak bumi, kejadian embrio dalam tubuh wanita dan sebagainya daripada Al-Quran. Namun dia hanya memerlukan satu anjakan dan petanda akhir sebelum memeluk Islam.

Semasa membaca Al-Quran, suasana begitu hening, dan Ruben berhenti membaca.

"Ya Allah, inilah waktuku. Inilah masa aku nak memeluk Islam. Apa yang aku perlukan hanyalah satu petanda. Petanda kecil sahaja, tidak perlu besar-besar. Mungkin satu sambaran petir ataupun separuh daripada rumah ini runtuh. Apa-apa sajalah tanda kecil dari-Mu."

Ruben kemudian menanti. Dia menjangkakan api lilin akan menyambar langsir seperti dalam filem. Namun, tidak ada apa-apa yang terjadi.

"Ya Allah, inilah peluang-Mu. Aku di sini. Aku beri pada-Mu satu lagi peluang. Aku tahu Engkau mungkin sibuk, mungkin ada ramai lagi manusia di sebelah bumi yang lain memerlukan-Mu. Tapi berilah aku satu petanda yang sangat kecil. Bunyi burung kentut ataupun lantai berkeriut, aku tak kisah, apa-apa sajalah tanda yang Engkau nak beri kepadaku. Ok? Mulakan sekarang!"

Tapi suasana tetap sunyi sepi. Tidak ada apa-apa yang berlaku. Ruben berasa amat kecewa kerana merasakan Islamlah agama yang ditunggu-tunggu tetapi masih tiada 'jawapan' dari Allah.

Ruben kemudian mengambil semula Al-Quran untuk disambung pembacaan. Apabila Ruben menyelak sahaja muka surat untuk meneruskan ayat berikutnya, Ruben tersentak.

Usai membaca ayat itu, Ruben terus segera menyimpan Al-Quran, menarik selimut menutupi mukanya dan berpura-pura tidur. Dia berasa sangat takut kerana terlalu sombong dengan Allah dengan meminta petunjuk dan petanda khusus untuk dirinya sedangkan kesemua petanda itu telahpun ada di seluruh alam sekelilingnya.

Hari berikutnya, Ruben yang hanya berusia 20 tahun telah menetapkan hati untuk menjadi seorang Muslim setelah 6 bulan menghayati ilmu ajaran Islam.

Ia merupakan 1 Ramadhan dan masjid dipenuhi dengan ribuan umat Islam. Ruben perlu mengucapkan dua kalimah shahadah di hadapan beribu jemaah yang sedang memerhatikannya.

Ruben meminta untuk mengucap dalam bahasa Inggeris namun diberitahu bahawa dia perlu membacanya dalam bahasa Arab.

Ruben masih lagi takut sekiranya tersilap sebut, dia akan dibunuh oleh jemaah masjid itu yang dilihat seperti pengganas.

Jemaah yang ramai itu merenung tepat ke arah Ruben sehingga menakutkannya. Namun sejurus sahaja Ruben mula mengucapkan أشهدُ, semua rasa takut itu terus hilang dari fikiran dan hatinya.

Selesai mengucap, ramai saudara dalam masjid itu bingkas bangun sambil bertakbir, memeluk serta mencium Ruben yang kini diberi nama Abu Bakr. Abu Bakr tidak pernah dicium sebegitu ramai lelaki, namun ia merupakan suatu hari yang indah. Abu Bakr telah memperolehi ramai saudara seagama yang sentiasa menyokongnya dari belakang.

Pada mulanya, keluarga Abu Bakr risau sekiranya dia akan bersikap pelik dan menjauhkan diri dengan mereka. Namun tidak lama selepas memeluk Islam, mereka mula sedar yang agama ini telah menjadikan Abu Bakr seorang manusia yang jauh lebih baik dari segi fizikal, mental dan kerohanian.

Malah, lebih menakjubkan apabila ayah Abu Bakr meminta sesalinan Al-Quran untuk dibaca. Abu Bakr menjangkakan ayahnyalah orang yang paling sukar diubah pemikiran, namun ayahnya sukakan perubahan Abu Bakr ke arah kebaikan sehingga menjadikannya lebih tertarik dengan Islam.


Sebab-Sebab Kejatuhan Jenama Kodak, Jenama Gergasi Dunia Fotografi Satu Ketika Dahulu

Sekiranya anda lahir pada tahun 90-an atau sebelum, anda pasti biasa mendengar jenama Kodak. Kodak merupakan sebuah syarikat gergasi dari Amerika yang memonopoli jualan pasaran gambar filem di dunia.

Pada zaman kegemilangannya, Kodak menguasai 70% pasaran dunia. Cuba tanya pada anak-anak zaman sekarang, jenama ini tentulah sangat asing bagi mereka.

Walaupun memonopoli dunia fotografi pada satu ketika dahulu, atas beberapa sebab, jenama ini jatuh dan terus tenggelam pada zaman teknologi kini.

Walaupun kamera digital merupakan ciptaan seorang jurutera elektrikal daripada Kodak, kini Kodak bulah kuasa besar untuk kamera digital. Pada peringkat awalnya, pihak Kodak tidak yakin akan kemampuan kamera digital dan mereka tidak begitu serius melaburkan duit untuk pembangunannya.

Pada ketika itu, mereka lebih selesa mempromosi dan menambah baik produk mereka yang sedia ada, iaitu filem gambar. Peluang ini diambil oleh Sony, Canon dan beberapa jenama lain yang kini merupakan pelopor kamera digital.

Fujifilm merupakan antara saingan utama Kodak. Fujifilm merupakan sebuah syarikat daripada Jepun. Pada tahun 1980-an, teknologi baru daripada Fujifilm telah membolehkan mereka menghasilkan filem gambar dalam skala besar pada harga yang jauh lebih murah.

Mereka berjaya mendapatkan kerjasama peruncit besar Amerika Syarikat, Walmart untuk menjual produk mereka seterusnya meningkatkan jualan secara mendadak. Pada penghujung tahun 90-an, jualan filem gambar oleh Fujifilm telah melepasi jualan Kodak.

Kodak sedar bahawa mereka bukan lagi jenama popular untuk filem gambar. Kemajuan teknologi juga menyebabkan produk mereka semakin kurang laku dan memerlukan mereka melancarkan produk baru seperti CD gambar.

Selain itu, dengan kepakaran dalam kejuruteraan kimia yang mereka miliki untuk menghasilkan filem gambar, Kodak telah membeli sebuah syarikat farmaseutikal bernama Sterling Drug. Malanganya kepakaran dan sumber yang mereka ada ternyata tidak mencukupi untuk memajukan sebuah syarikat yang menghasilkan ubat-ubatan. Ternyata, dunia fotografi dan farmaseutikal adalah dunia perniagaan yang jauh berbeza sekali.

Kisah kejatuhan jenama Kodak ini seharusnya memberi pengajaran yang berguna buat kita. Dalam dunia teknologi yang semakin bergerak pantas ini, ia memerlukan kita untuk berani mengambil risiko dan bijak mengambil peluang yang sedia ada untuk survival.


8 Nutrisi Yang Sangat Penting Bagi Ibu Hamil Dan Bayi Dalam Kandungan

Semua orang tahu kepentingan wanita yang hamil untuk menjaga makan, makan makanan berkhasiat dan perlu ambil vitamin. Namun tak ramai yang tahu apakah nutrien yang penting dan apa kepentingan nutrien-nutrien tersebut kepada ibu mengandung dan bayi dalam kandungan.

Iluminasi.com ingin berkongsi kepentingan nutrien-nutrien yang penting bagi ibu hamil yang diberikan sendiri oleh Poliklinik Az-Zaara

Tak ramai yang tahu sebenarnya ibu hamil perlu ambil folic acid 3 bulan sebelum mengandung. Jadi, jika anda merancang untuk mengandung, pastikan ambil folic acid 3 bulan sebelum untuk pastikan kandungan folate dalam badan mencukupi untuk pembentukan saraf tunjang pada peringkat awal pembentukan janin.

Pada peringkat awal ni, hampir semua ibu belum tahu dia mengandung, biasa selepas 4-5 minggu mengandung baru tahu. Jadi anda dah terlepas 4-5 minggu yang sangat penting, jika kandungan folate dalam badan ibu tidak mencukupi, tinggi risiko pembentukan saraf tunjang bayi tidak sempurna.

Obimin, iberet, zinc coffer dan ferrous tablet adalah contoh ubat yang mengandungi zat besi yang tinggi. Zat besi sangat penting semasa mengandung. Tahu tak kenapa? Sebab semasa mengandung, permintaan untuk sel darah merah meningkat mendadak. Semakin besar kandungan, semakin tinggi permintaan untuk menambah sel darah merah ibu. Ini kerana semakin bayi membesar, placenta semakin membesar dan pertukaran oksigen dan nutrient di plasenta juga meningkat.

Jadi lebih banyak darah diperlukan untuk pertukaran ini berlaku. Zat besi adalah komponen utama dalam pembentukan sel darah merah. Sebab itu sel darah merah sangat diperlukan sewaktu mengandung, terutama apabila memasuki trimester kedua dan ketiga. Sebaiknya teruskan memakan ubat zat besi ini sehingga selepas bersalin untuk mengekalkan sel darah merah kekal pada tahap normal selepas bersalin. Kita sedia maklum, semasa dan selepas bersalin, ibu kehilangan banyak darah terutama jika pembedahan czer dilakukan.

Vitamin C bukan hanya penting untuk kulit yang cantik. Vitamin C juga adalah salah satu nutrient penting semasa mengandung. Ini kerana vitamin C memainkan peranan penting dalam membantu badan menyerap zat besi yang dimakan. Bukan semua zat besi dalam ubat tersebut akan diserap oleh badan. Kebanyakannya akan dibuang bersama-sama najis.

Sebab itu ada ibu yang complain najis berwarna hitam selepas makan ubat tambah darah. Sesetengah orang juga mempunyai kesukaran menyerap zat besi yang dimakan, terutama jika cara pemakanan ubat zat besi tidak betul. Jadi vitamin C la yang membantu memaksimumkan penyerapan zat besi dalam badan. Biasanya vitamin C sudah ditambah sekali dalam ubat tambah darah seperti obimin dan iberet.

Vitamin ini juga sangat penting. Sesetengah ibu bukan hanya mengalami kekurangan sel darah merah kerana kekurangan zat besi atau dipanggil iron deficient anemia, ada juga ibu yang mengalami apa yang dipanggil B12 deficiency anemia. Jadi B complex juga termasuk dalam nutrient penting semasa mengandung. Namun ia adalah lebih jarang berlaku berbanding iron deficient anemia.

Kalsium adalah salah satu nutrient terpenting semasa mengandung. Akibat mengandung, terdapat perubahan hormon pada badan wanita, mereka mungkin mengalami kekurangan kalsium akibat perubahan ini. Selain itu, kalsium juga penting untuk pertumbuhan tulang bayi. Kekurangan kalsium pada ibu akan menyebabkan pembentukan tulang yang rapuh dan tidak normal pada bayi.

Vitamin D terbetuk secara semulajadi didalam badan apabila kulit mendapat sinaran cahaya matahari. Sekiranya anda bekerja didalam pejabat, kurang mendapat sinaran matahari terutama pada waktu pagi, anada berisiko mendapat kekurangan vitamin D. Vitamin D penting sebagai pembantu dalam penyerapan calcium didalam usus. Kekurangan vitamin D akan menyebabkan calcium yang dimakan dari makanan harian dan supplement tablet kalsium tidak dapat diserap oleh badan. jadi ia akan membazir. Jadi penting juga untuk mendapat sedikit cahaya matahari terutama pada waktu pagi sebelum tengah hari.

Zinc cuma diperlukan dalam kuantiti yang sedikit. Biasanya mencukupi sekiranya anda mengambil makanan mengikut piramid makanan. Namun semasa mengandung, selera makan yang berkurangan, dicampur dengan permintaan tinggi untuk bayi, mungkin zinc juga akan berkurangan. Zinc penting untuk pembentukan sistem antibodi, pembentukan sel-sel bayi dan terlibat dalam badan menyediakan tenaga sewaktu mengandung. Jika selalu penat sewaktu mengandung, jangan lupa ambil supplement yang mengandungi zinc.

DHA dan EPA adalah rantai lemak yang tidak tepu. Ianya sangat penting dalam pembentukan otak yang sihat dan pembentukan sel-sel lain. Struktur luar sel adalah terdiri daripada rantaian lemak, jadi DHA dan EPA sangat penting semasa pembentukan sel-sel baru dan membaiki sel-sel yang rosak. Ia boleh didapati dari minayk ikan, namum sekiranya diambil secara terus dari ikan laut dalam, ikan tersebut mengandungi kandungan merkuri yang agak tinggi berbanding makanan lain yang tidak sesuai sewaktu mengandung. Jadi lebih baik dapatkan ia dalam bentuk kapsul yang telah diproses.


5 detik pertembungan agama yang menyentuh hati

Sejak beberapa tahun kebelakangan ini, kita selalu terbaca berita tentang penindasan dan ketidakadilan terhadap umat Islam di seluruh dunia.

Ini semua berpunca daripada segelintir manusia ekstrim tidak bertanggungjawab yang telah merosakkan tanggapan masyarakat seluruh dunia terhadap agama yang sepatutnya bertoleransi dan sangat indah ini. Inilah yang dikatakan kerana nila setitik, habis rosak susu sebelanga.

Namun, dalam kekecohan yang melanda dunia, masih wujud pihak yang menerima Islam seadanya. Kami kongsikan 5 detik indah di mana manusia berlainan agama bertembung dalam suasana harmoni:

Video ini menunjukkan lebih kurang 40 pelajar perempuan yang lengkap dengan hijab menyanyikan "Silent Night" yang ditukar ke dalam bahasa Arab kepada saudara-saudara Kristian di sebuah gereja di Beirut, Lebanon.

Pelajar-pelajar itu merupakan ahli kumpulan koir dari Yayasan Imam Sadr yang mempersembahkan nyanyian itu semasa Festival Nyanyian Beirut yang diadakan di seluruh bandar. Festival yang dianjurkan itu bertujuan untuk meraikan perbezaan dan kewujudan bersama komuniti di Lebanon.

Nyanyian pelajar Yayasan Imam Sadr itu mengiringi penyanyi terkenal Lebanon, Abeer Nehme.

Terdapat pendapat berbeza-beza mengikut mazhab mengenai umat Islam yang berkunjung ke gereja. Ada haram, makruh dan harus. Tetapi menurut Fatwa Lajnah Daimah Lil Ifta' Arab Saudi, umat Islam tidak dibenarkan memasuki gereja hanya untuk menunjukkan sikap toleransi.

Sebaliknya, jika ia merupakan peluang untuk kita berdakwah (selagi mana kita tidak mengambil bahagian dalam upacara keagamaan mereka dan tidak mudah terpengaruh) ia dibenarkan.

Mana tahu, lepas dengar pelajar-pelajar ini menyanyi dalam bahasa Arab, ramai yang tertarik dengan Islam?

Semasa kempen pilihan raya presiden Amerika, Donald Trump telah berjanji untuk mewujudkan satu sistem pendaftaran khusus untuk mengesan pergerakan setiap orang Islam di negara itu. Ramai penyokong Trump berterusan memuji tindakannya dan menuntut agar inisiatif itu dijalankan.

Walau bagaimanapun, Jonathan Greenblatt, ketua pengarah Anti-Defamation League (ADL) yang merupakan seorang penganut agama Yahudi tegar berjanji untuk turut sama mendaftar sebagai Muslim sebagai tanda solidariti warga Amerika dan protes terhadap propaganda Trump.

Selain Jonathan yang mewakili organisasi itu, ramai lagi warga Amerika yang bersama menyokong umat Islam di sana. Sifat keakraban dan belas ihsan seperti inilah yang dialu-alukan walaupun berlainan pegangan agama.

Lebih tiga dekad yang lalu, Bayan Khatib dan keluarganya diselamatkan oleh sebuah gereja di Toronto dengan penajaan tempat tinggal dan keperluan asas semasa mula-mula tiba di Kanada.

Kini, Bayan Khatib yang mewakili Persatuan Muslim Kanada menyatukan masjid dan kesatuan gereja di Toronto untuk bersama-sama membantu sebuah keluarga Syria di sana. Kedua-dua organisasi ini mewujudkan kempen fundraising untuk memastikan keluarga empat beranak itu mampu bertahan sepanjang tahun pertama di Kanada.

Menurut Bayan Khatib, kumpulan itu juga sedang berbincang dengan pihak Yahudi untuk mewujudkan satu lagi usahasama untuk membantu keluarga Syria yang lain.

Cuti perayaan seperti Hari Raya dan Krismas bermakna anda dapat meluangkan masa bersama keluarga dan orang tersayang. Namun tidak semua orang bertuah memiliki rumah dan ahli keluarga untuk dikunjungi.

Seorang pemilik restoran yang beragama Islam di London membuka pintu restorannya kepada semua orang yang tidak mempunyai arah tuju semasa hari Krismas. Setiap gelandangan dan warga emas yang berkunjung akan diberikan hidangan tiga sajian secara percuma.

Perbuatan murni dan ikhlas seperti ini mampu mengurangkan insiden Islamophobia rentetan kisah "Brexit" di United Kingdom dan pengeboman yang banyak terjadi di sana.

Pada awal Mei 2017, seramai 10 orang alumni Youth Exchange and Study (YES) yang datang dari 9 buah negara berbeza dan mempunyai pegangan agama berlainan telah berkumpul di Washington D.C. untuk mengikuti program antara agama yang dianjurkan oleh America-Middle East Educational & Training Services (AMIDEAST).

Selama tiga hari, kesemua peserta akan berkongsi idea, menjalankan pelbagai aktiviti dan duduk semeja bersama pemimpin-pemimpin agama dari komuniti setempat untuk bertanyakan kemusykilan.

Mereka kemudian pulang ke negara masing-masing dengan harapan menjadikan dunia ini sebuah tempat untuk hidup secara aman dan harmoni walaupun berbilang bangsa dan agama.

Walaupun kita dapat lihat banyak cerita yang menyentuh sensitiviti agama dan perkauman sehingga membuatkan kita berang, kita juga menyaksikan banyak usaha dilakukan untuk merapatkan jurang antara manusia.

Kita marah apabila orang lain melabelkan Islam sebagai pengganas, tapi ia sebenarnya merupakan perhubungan dua hala. Sekiranya kita berterusan menanamkan sifat bencikan orang lain dalam jiwa anak-anak, bayangkanlah apa yang bakal terjadi 20 atau 30 tahun yang akan datang.

Kita sebenarnya tidak perlu pun bertoleransi terhadap agama-agama lain, tapi kita masih perlu menghormati sesama manusia. Apa kata kita gunakan semua peluang yang ada untuk menunjukkan kepada mereka bahawa Islam itu agama yang syumul dan paling indah.

Anggaplah ia sebagai dakwah kepada orang bukan Islam, mudah-mudahan mereka lebih berminat untuk mendekati Islam selepas kita menunjukkan sikap toleransi sesama manusia. Kan lebih baik begitu?


Dulu Aku Perokok Tegar, Sehinggalah Pada Satu Bulan Ramadan Aku Berani Berubah

Aku hisap sehari sekotak. Marlboro ke, Benson ke, dua-dua tu aku tukar-tukar. Aku tak boleh hisap Dunhill, berat sangat. Ramai orang kata Dunhill sedap tapi mulut kita tahu apa kita nak.

Kemudian satu hari pada sekitar tahun 2008, aku duduk dan aku buat perkiraan berapa sebenarnya aku belanjakan untuk rokok sahaja. Sekotak pada waktu itu RM10.50 tak silap aku. Untuk perokok tegar sekotak sehari, aku belanjakan RM300 untuk rokok.

Dengan gaji aku pada ketika itu, aku boleh kata 10% aku gunakan untuk rokok sahaja. Belum masuk makan, sewa rumah, belanja, minyak dan benda-benda lain.

Pada waktu tu, gaji memang datang dan pergi, zaman muda. Belum kahwin dan belum ada tanggungan. Gaji semua untuk aku belanjakan tapi bila aku dah duduk lalu buat kira-kira, baru aku sedar 10% tu sebenarnya besar nilai dia dalam jangka masa panjang.

Menurut statistik, 49% lelaki dewasa di negara kita merokok. Hampir separuh! Benar atau tidak, itu hanya perangkaan. Statistik perokok di negara kita melebihi jumlah perokok di negara-negara maju. Hebat orang kita. Dengan menggunakan anggaran terdapat 9 juta penduduk lelaki dewasa, ini bermakna hampir 4.5 juta orang lelaki adalah perokok.

Belum masuk statistik bagi wanita lagi, hahaha. Menurut laporan terbaru, di Malaysia ada anggaran 5 juta perokok aktif yang datang dari segenap lapis bangsa, keturunan, umur dan latar belakang.

Apa yang membimbangkan sebenarnya adalah ada di antara kita yang merokok dengan menambahkan beban pada perbelanjaan kita.

Jika kita baca statistik pembayar cukai di negara kita, daripada 30 juta penduduk, 11.5 orang tergolong dalam kategori pekerja atau peniaga. Daripada 11.5 juta itu, hanya 26% atau 1.7 juta orang sahaja yang layak dikenakan cukai pendapatan.

Tahukah anda berapa gaji yang layak dikenakan cukai? RM2700 untuk kategori bujang dan RM3500 bagi yang berkeluarga.

Ini menunjukkan ada berjuta-juta orang kita yang merokok, tapi sebenarnya dia tak mampu merokok. Ramai keluarga yang terpaksa menyekat perbelanjaan kerana ayahnya nak terus mengamalkan tabiat tak ada faedah itu. Ramai ibu bapa yang terpaksa bergantung dengan duit pencen semata hanya kerana anaknya tak mampu nak hantar duit kepada mak ayah.

Itu belum masuk lagi rungutan-rungutan berkenaan perbelanjaan kahwin yang tinggi dan membebankan. Jika aku pada tahun 2008 boleh membelanjakan RM300 sebulan untuk rokok, berapa sebenarnya duit aku boleh ada kalau aku simpan RM300 dalam setahun?

RM3600! Banyak tu. Itu pula ikut harga pada tahun 2008. Rasanya tak perlu aku tunjukkan berapa aku akan belanja kalau aku masih lagi hisap sekotak sehari pada tahun 2017, yang harga rokoknya mencecah RM17.00.

Selepas aku buat perkiraan tu dan aku tanam tekad nak kahwin, aku cuba berhenti merokok. Tak berjaya. Banyak kali aku cuba tak berjaya. 2 bulan aku berhenti, lepas tu aku tewas. 2 minggu berhenti, hisap balik. Sampailah pada tahun 2011, bila pada satu hari aku kata pada diri aku, "pegi mampus sama rokok."

Anda tahu kenapa aku dapat buat macam tu? Sebab waktu tu bulan Syawal, baru lepas tamat ibadah puasa. Sepanjang bulan puasa tu, aku sedar rokok tu tak ada maknanya. Aku rasa malu dengan diri aku sendiri bila berbuka aje, lepas minum air, aku hisap rokok dulu. Paling aku malu, sahur aku percepatkan sebab aku nak pastikan aku dapat hisap rokok sebelum terbit fajar. Sepanjang Ramadan tu perlahan-lahan aku tahan diri aku merokok hanya sebatang ketika berbuka dan sebatang lepas sahur. Raya ke 7, aku berhenti terus.

Pada ketika aku mula nak berhenti merokok sehinggalah aku benar-benar berhenti merokok, aku memang membayar cukai pendapatan. Gaji aku ok la jugak. Aku mampu teruskan tabiat aku tu tu kalau aku nak tapi dapat apa bang?Orang kaya saja sanggup buang duit RM300 setiap bulan untuk keseronokan.

Anda selalu merungut berkenaan kos sara hidup yang tinggi. Anda selalu salahkan sesetengah pihak lain bila gaji anda tak cukup sedangkan, statistiknya menunjukkan ramai rakyat Malaysia berbelanja di luar kemampuan.

Dengan purata pendapatan rakyat kita berada pada sekitar RM2400 dan hampir separuh lelaki dewasa di negara kita merokok, bukankah bulan puasa ini bulan paling sesuai untuk anda sedar yang anda sebenarnya tak mampu merokok tapi kedegilan anda membuatkan anda terhimpit dengan kos sara hidup?

Berhentilah merokok. Ambil peluang Ramadan ni. Tengok kos sara hidup anda berubah. Mula kira berapa anda belanjakan untuk tabiat ini sebulan, kerana dari situ anda akan nampak masyarakat kita sebenarnya ramai yang suka membazir.Orang kita majoritinya bergaji rendah, tapi jumlah perokok pula ramai. Macam mana la kos sara hidup tak tinggi?


Nura Afia menjadi muslimah pertama duta CoverGirl

Jika anda penonton setia America's Next Top Model, mesti anda biasa dengar tagline "easy, breezy, beautiful CoverGirl" yang diungkapkan oleh para model semasa penggambaran iklan komersial CoverGirl.

CoverGirl merupakan salah satu jenama kosmetik terkemuka di Amerika Syarikat. Selama ini jenama itu sering menggunakan wajah selebriti dan model terkemuka seperti Tyra Banks, Katy Perry, Christie Brinkley, Rihanna, Drew Barrymore, Taylor Swift dan ramai lagi.

Namun, CoverGirl telah mengejutkan dunia pada hujung tahun 2016 apabila memilih seorang Muslimah berhijab sebagai wajah baru pilihan jenama itu.

Nura Afia merupakan seorang blogger kecantikan yang sering memuatnaik tutorial hijab dan solekan. Beliau telah dipilih menjadi salah seorang duta bagi produk maskara "So Lashy" keluaran CoverGirl. Ini bermakna, wajah Nura Afia turut terpampang dalam iklan komersial dan papan iklan di Times Square.

Menurut Nura Afia, pemilihannya merupakan satu titik bersejarah bagi komuniti Islam di Amerika. Ia dianggap satu kejayaan kecil kerana mampu mengubah persepsi masyarakat luar terhadap wanita berhijab dan Islam secara keseluruhannya.

Selama ini, dunia sering dimomokkan dengan sentimen Islamophobia. Banyak cerita wanita Muslim yang menutup kepala ditindas dan dibuli oleh orang yang menganggap Islam itu agama pengganas.

Namun, pemilihan Nura Afia sebagai duta kosmetik terkemuka ini membuktikan bahawa masih ada harapan bagi umat Islam dan secara khususnya, para Muslimah di seluruh dunia.

Nura Afia mempunyai lebih 200,000 subscribers di Youtube dan lebih 300,000 followers di Instagram.

Selain Nura Afia, CoverGirl juga memilih dua wanita berkulit hitam, seorang wanita Asia-Amerika dan seorang pelakon Latin. Mereka ingin menerapkan nilai kepelbagaian dan keharmonian di mana semua bangsa dan semua jenis kulit boleh menggunakan produk mereka.

Semoga lebih banyak jenama antarabangsa mencontohi CoverGirl dan perlahan-lahan mengenepikan tanggapan tidak enak terhadap orang Islam secara umumnya.


10 Kemalangan Termahal Yang Tercatat Dalam Sejarah Dunia

Kemalangan adalah sesuatu yang tiada siapa di antara kita mahukan. Ia menjadi mimpi ngeri kepada setiap manusia. Namun, ia adalah sesuatu yang tidak dapat kita elakkan. Bak kata pepatah orang tua, malang tidak berbau. Jika kita boleh tahu bila berlakunya kemalangan, maka tidak akan wujudlah perkataan kemalangan.

Kali ini, iluminasi.com ingin berkongsi dengan anda 10 kemalangan yang termahal pernah direkodkan dalam sejarah dunia.

Juga merupakan antara kemalangan yang paling terkenal dalam sejarah dunia. Ini disebabkan oleh penghasilan filem oleh direktor James Cameron yang juga filem yang mengutip keuntungan kelima tertinggi di dunia. Kapal yang dikatakan tidak akan tenggelam walaupun dengan kuasa tuhan, oleh pembuatnya iaitu Harland and Wolfff ini tenggelam dalam pelayaran sulungnya daripada Southampton, England ke New York City, Amerika Syarikat.

Kejadian malang itu terjadi selepas kapal mewah ini bertembung dengan iceberg pada jam 11.40 malam (waktu kapal) dan telah mengorbankan lebih daripada 1,500 orang penumpang. The Titanic dianggap sebagai salah satu pengangkutan laut yang paling mewah dan mahal pernah dihasilkan. Kosnya menelan belanja RM30 juta pada 1909, bersamaan RM642 juta kini.

Pada 26 Ogos 2004, sebuah lori tangki minyak yang membawa 32,000 liter minyak telah bertembung dengan sebuah kereta di jambatan Wiehltal di Jerman. Lori tangki berkenaan meranapkan rel penghadang tepi jambatan tersebut dan jatuh daripada lebuhraya A4 tersebut. Letupan tersebut telah menghancurkan jambatan tersebut dan kos pembaikan sementara berharga RM171 juta manakala kos menggantikan jambatan tersebut melibatkan kos sebanyak RM1.3 billion. Kemalangan ini merupakan kemalangan yang termahal pernah dicatatkan dalam sejarah Jerman.

25 daripada 222 orang penumpang terbunuh apabila keretapi Metrolink terlibat dalam perlanggaran dengan keretapi barang tempatan Union Pacific pada 12 September 2008. Kemalangan itu berlaku selepas keretapi Metrolink baru sahaja meninggalkan stesen Chatsworth lebih kurang 2 kilometer.

Insiden itu terjadi disebabkan oleh kecuaian keretapi Metrolink itu sendiri yang mengabaikan signal merah ketika konduktor sibuk menerima mesej dan kerugian dianggarkan sebanyak RM2.14 billion.

Kemalangan pertama yang dicatatkan oleh pesawat pengebom B-2 dalam sejarah. Dalam kejadian itu, pesawat tersebut jatuh dan meletup selepas baru sahaja berlepas dari Andersen Air Force Base di Guam. Walaubagaimanapun tiada kemalangan jiwa dilaporkan kerana kedua-dua krew berjaya menyelematkan diri mereka.

Kerugian dianggarkan berjumlah RM6 billion dan merupakan kemalangan termahal dicatatkan oleh sejarah Tentera Udara Amerika Syarikat (USAF).

Kejadian berlaku di Prince William Sound, Alaska pada 24 Mac 1989 apabila kapal tangki minyak milik syarikat perkapalan Exxon Valdez terlanggar terumbu karang ketika dalam perjalanan ke Long Beach, California.

Insiden itu menyebabkan tertumpahnya minyak sejumlah 40.9 juta liter minyak mentah dan dianggap sebagai salah satu bencana alam yang paling dasyat disebabkan oleh manusia selepas tumpahan minyak Deepwater Horizon dari segi jumlah tumpahan. Kerugian dianggarkan berjumlah RM10.71 billion.

Terletak di Laut Utara yang dikendalikan oleh Occidental Petroleum (Caledonia) Ltd itu mengalami letupan pada 6 Julai 1988. Api yang terhasil akibat daripada kebakaran dan gas tersebut menyebabkan terbunuhnya 167 krew.

Ketika berlaku bencana itu, pelantar tersebut mewakili kira-kira sepuluh peratus daripada pengeluaran minyak dan gas di Laut Utara. Ia dianggap sebagai kemalangan yang paling teruk dari segi nyawa yang terbunuh dan impak pada industri. Kerugian dianggarkan berjumlah RM14.56 billion.

Kemalangan melibatkan letupan Space Shuttle Challenger ini berlaku pada 28 Januari 1986 apabila ia meletup selepas 73 saat berlepas yang telah meragut 7 nyawa krewnya. Kemalangan itu disebabkan oleh kelemahan pada rekaan 'O-ring" nya yang mana gagal menutup satu daripada sendi kapal angkasa tersebut. Ia lantas menyebabkan tekanan angin dari luar membuatkan tangki luar yang menyimpan hidrogen bocor.

Kos untuk menggantikan kapal angkasa tersebut berjumlah RM19.27 billion manakala kos penyiasatan, pembetulan kerosakan dan penggantian kelengkapan menelan belanja lagi RM4.28 billion.

Kemalangan yang berlaku di pantai Galicia pada 13 November 2002 ini disebabkan oleh tenggelamnya kapal tangki minyak Prestige yang membawa 77,000 metrik tan minyak bahan api. Salah satu daripada 12 kapal tangki itu tenggelam akibat ribut di Galicia, Sepanyol.

Kerajaaan Perancis dan Portugal tidak membenarkan kapal yang rosak itu untuk berlabuh. Kapal tangki tersebut akhirya terbelah dua yang mengakibatkan 75 juta liter minyak dilepaskan ke dalam lautan. Menurut laporan Council of Pontevedra Economist, jumlah kos pembersihan berjumlah RM51.38 billion.

Kapal angkasa ini hancur ketika cuba masuk semula di Texas pada 1 Februari 2003 disebabkan oleh letupan daripada lubang yang terdapat pada sayapnya.

Kesemua krew yang berada di dalam kapal tersebut terbunuh. Kos kemalangan ini berjumlah RM55.66 billion.

Dunia menyaksikan kemalangan termahal di dalam sejarah pada 26 April 1986 yang telah dikategorikan antara satu kemalangan berskala 7 (maksima) oleh International Nuclear Event Scale. Ia dikaitkan dengan operator janakuasa yang melanggar prosedur dan tidak mengendahkan keperluan keselamatan yang diperlukan.

Kemalangan Chernobyl juga menyumbang kepada bencana sosio-ekonomi terhebat dalam sejarah hingga menyebabkan 50% bahagian daripada Ukrain terjejas dan dipindahkan. 200,000 orang telah dipinsahkan manakala 1.7 juta yang lain terjejas secara terus. Jumlah kematian yang dicatakan sebanyak 125,000 mangsa termasuk mereka yang mati akibat kanser selepas beberapa tahun. Tiada siapa benar-benar tahu jumlah sebenar kerugian oleh malapetaka ini. Jumlah RM856 billion adalah angka yang dianggap patut termasuk kos pembersihan, transmigrasi dan pampasan kepada mereka yang terlibat.


Hukum Berniaga Makanan Di Siang Hari Bulan Ramadhan

Masih ada peniaga yang menjual makanan pada siang hari di bulan Ramadhan, tetapi bolehkah berniaga makanan pasa waktu itu. Persoalan yang sering tertanya ketika bulan Ramadhan iaitu apakah hukum orang berniaga makanan di siang hari ketika bulan puasa?

Puasa di bulan Ramadhan adalah kewajipan dalam Islam yang dinyatakan oleh al-Quran dan as-Sunnah. Kewajipan ini telah disepakati (ijmak) oleh sekelian ulamak kaum muslimin sejak mula ia disyari’atkan hinggalah ke hari kiamat. Rasulullah s.a.w. telah memberi satu ancaman yang keras terhadap orang yang sengaja berbuka puasa pada siang hari di bulan Ramadhan dengan sabda baginda;

من أَفطرَ يوماً من رَمضَانَ من غَيرِ رُخصةٍ ولا مرضٍ لَمْ يَقضِ عنه صومُ الدَّهرِ كلِّهِ وإِنْ صامَهُ

“Sesiapa berbuka puasa sehari di bulan Ramadhan tanpa ada rukhsah (kelonggaran) yang diizinkan Allah untuknya, puasa sepanjang masa sekalipun tidak akan berupaya membayarnya sekalipun ia melakukannya”. (Riwayat Imam Abu Daud, at-Tirmizi dan Ibnu Majah).

Seorang muslim yang menjual makanan kepada orang yang sengaja tidak berpuasa (tanpa ada sebarang keuzuran atau tegahan) pada siang hari di bulan Ramadhan maka ia turut berdosa kerana ia bersubahat membantu orang lain melakukan dosa. Jika membantu orang lain melakukan ketaatan diberi pahala, maka membantu orang lain berbuat dosa akan diberi balasan dosa oleh Allah.

Oleh demikian, hendaklah seorang muslim yang mengusahakan kedai makan menutup kedainya di siang hari di bulan Ramadhan jika ia mengetahui bahawa yang datang membeli dikedainya ialah orang-orang yang sengaja tidak berpuasa di bulan Ramadhan. Adapun jika ia membuka kedainya khusus untuk menjual makanan bagi persediaan berbuka puasa untuk orang yang berpuasa atau menjual makanan khusus untuk kanak-kanak yang belum sampai umur wajib berpuasa, maka hal tersebut adalah harus.

Begitu juga, harus ia membuka kedainya khusus untuk menjual makanan kepada orang-orang bukan Islam dengan syarat tidak berterang-terangan di hadapan kaum muslimin yang berpuasa.Sabda Rasulullah s.a.w.;

“Setiap ummatku akan dimaafkan kecuali orang-orang yang berterang-terangan melakukan dosa”. (Riwayat Imam al-Bukhari dan Muslim dari Abu Hurairah r.a.)

Rujukan; 1. Yasalunaka Fi ad-Din Wa al-Hayah (Jil. 4), Syeikh Dr. Ahmad as-Syirbasi, Dar al-Jil, Beirut – Lubnan.

USTAZ AHMAD ADNAN FADZIL Ijazah Sarjana Muda (Syari'ah) Uni. Al-Azhar (1997). Dipl. Takhassus Fiqh (Pra M.A) INSANIAH-Al-Azhar (2004). Telah menghasilkan lebih 30 buah buku yang diterbitkan.


Cara melajukan PC yang menggunakan windows 7,8 dan 10

Adakah anda menggunakan komputer ataupun laptop yang menggunakan sistem operasi windows 7, 8 atau 10? pernahkah anda mengalami satu keadaan di mana komputer anda menjadi perlahan mahupun dalam melakukan perkara-perkara yang kecil seperti membuka fail atau melayari internet? Jika ya, pastikan anda membaca artikel ini sehingga habis dan kongsikan artikel ini kepada rakan-rakan dan ahli keluarga anda.

Sekiranya anda sedang melakukan sesuatu kerja dan secara tiba-tiba komputer anda menjadi perlahan, pasti ada sesuatu perisian yang menggunakan CPU anda pada kadar peratus yang tinggi. Sebagai contoh, sesuatu perisian yang mengalami keadaan "memory leak" akan menyebabkan semua perisian lain menjadi perlahan.

Untuk mencari puncanya, anda perlu ke task manager dengan menekan butang ctrl + shift + escape. Tekan tab "CPU","disk" dan "memory" untuk melihat aplikasi mana yang menyebabkan komputer anda menjadi perlahan. Anda boleh menghentikan aplikasi tersebut di task manager untuk memastikan komputer anda tidak perlahan lagi.

Terdapat banyak perisian yang cenderung untuk aktif di system tray. Aplikasi ini merupakan aplikasi atau perisian yang anda jalankan pada awalnya dan kekal berjaln di latar belakang dan tidak kelihatan. Untuk menutup perisian atau aplikasi yang tidak digunakan lagi, klik pada ikon anak panah tersebut dan klik kanan pada mana-mana aplikasi mahupun perisian yang anda mahukan.

Ini merupakan salah satu perkara yang amat penting untuk memastikan komputer anda tidak menjadi perlahan. Matikan semua aplikasi atau perisian yang akan menyebabkan penggunaan memori dan CPU yang tinggi. Anda boleh ke tab startup program yang berada di task manager untuk menetapkan dan mematikan program yang tidak diperlukan semasa anda ingin menghidupkan komputer anda.

Animasi pastinya akan membuatkan komputer anda menjadi lebih menarik. Namun, perkara ini akan menyumbang kepada kelembapan komputer anda. Oleh yang demikian, anda boleh meatikan animasi komputer anda dengan menekan butang windows + X atau klik kanan pada start menu dan pilih setting di bawah tab performance. Kemudian, pilih "adjust for best performance" pada tetapan visual untuk mematikan animasi yang akan memperlahankan komputer anda.

Terdpat juga kemungkinan bahawa komputer anda menjadi perlahan kerana terdapat beberapa virus yang menyerang dan memperlahankan komputer anda. Pastikan komputer anda mempunyai antivirus dan pastikan anda melakukan pemeriksaan secara berkala. Jangan memandang remeh perkara ini kerana secara perlahan-lahan dan senyap, ia akan merosakkan dan memperlahankan komputer anda.

Defragment disk dan disk cleanup merupakan satu alternatif yang baik untuk memastikan komputer anda dapat berjalan pada kelajuan maksima. Anda perlu ke control panel dan buka tab administrative tools untuk melakukan defragment disk dan juga disk cleanup. Jangan takut untuk melakukan proses ini kerana fail-fail dan maklumat anda tidak akan hilang dan ia merupakan satu proses yang selamat.

Buka control panel, dan cari aplikasi atau perisian yang pernah anda muat turun dan install yang anda tidak gunakan lagi. Pastikan anda memadam semua aplikasi yang anda tidak guna bagi menjimatkan ruang di dalam komputer anda. Hal ini kerana, meskipun anda tidak membuka atau menggunakan aplikasi tersebut, ia masih dapat berjalan di latar belakang komputer anda dan akan menyebabkan komputer anda menjadi perlahan.


Rahsia Media Sosial Melatih Anda Jadi Ketagihan Secara Halus

Pada awalnya, butang tersebut hanyalah satu butang biasa. Tidak ada langsung dibangunkan untuk mempengaruhi minda pengguna media sosial dalam mengejar penghargaan pembaca.

"Saya hanya mahu mempromosikan kesan positif," kata Justin Rosenstein, salah seorang pereka Facebook yang memperkenalkan butang 'Like.' "Kami rasakan kami berjaya mencapai matlamat asal kami, tetapi kami tak sangka ada kesan negatif yang akan muncul - selepas butang tersebut menjadi terlalu berkesan."

Hari ini, kita menulis atau berkongsi sesuatu dengan satu tujuan - mungkin ada orang yang akan suka apa yang aku kongsikan.

Di sinilah berlakunya rasa ingin diiktiraf oleh orang lain, yang dirasai oleh berbilion manusia di seluruh dunia yang menjadikan media sosial sebagai satu cara berkomunikasi yang sangat-sangat efektif, sehinggakan perniagaan yang beruntung juta-juta juga menjana keuntungan dengan butang 'Like.'

Apa yang ditakrifkan sebagai 'ekonomi tumpuan' adalah terma kepada fenomena ini. Ia berhubungkait dalam kadar tumpuan seseorang individu kepada sesuatu yang dikongsikan. Jika sebelum ini perniagaan adalah pertukaran pembekalan dan permintaan, kini 'tumpuan' adalah bahan dagangannya.

Lebih banyak 'tumpuan' dapat ditarik, lebih bernilai sesuatu platform itu kepada pengiklan untuk mempromosikan produk atau servis mereka.

Walaupun begitu, tumpuan ini amat bergantung kepada kondisi seseorang pada ketika itu dan tumpuan seseorang itu sebenarnya akan berkurangan mengikut faktor-faktor seperti waktu tidur, kerja, keluarga dan perhubungan sosial dunia nyata. Bukan semua orang mampu menerima kawan yang sentiasa menumpukan mata pada telefon sepanjang masa.

Jadi apa yang kita lakukan di media sosial selalunya melibatkan sesuatu yang membuatkan kita rasa senang, gembira. Bagaimanapun, menurut Facebook sendiri, apabila kita mendapat maklumbalas dari perkongsian kita, kita akan merasakan sedikit kegembiraan. Kegembiraan yang sedikit ini pula amat mengasyikkan, sehingga membuatkan kita rasa ketagih.

Begitulah penjelasan mengapa kita mampu menatap skrin media sosial sekian lama.

Selepas kejayaan butang 'Like' Facebook, Youtube melancarkan butang 'Like- Dislike,' Instagram dilancarkan dengan fungsi butang hati dan Twitter mengemaskini platform mereka dengan pengenalan butang yang sama pada tahun 2015.

Bekas pereka Google, Thristan Harris cuba menerangkan bagaimana media sosial memanipulasi penggunanya dengan menggelarkan ketagihan itu berpunca dari apa yang beliau labelkan sebagai intermittent variable rewards atau hadiah pelbagai dalam tempoh masa yang tidak tentu.

Kaedah paling mudah memahami keadaan ini adalah dengan menggambarkan pemain mesin slot. Apabila tuas ditarik, pemain tidak tahu sama ada mereka akan menang atau tidak, jadi mereka akan terus mencuba. Ini sama seperti tindakan kita yang sentiasa memeriksa laman Facebook kita untuk melihat sama ada kita menang atau tidak 'Like' daripada orang lain.

Kaedah mencipta ketagihan melalui 'Like' ini ternyata jelas, tetapi beberapa kaedah lain juga wujud dan agak sukar untuk dikesan.

Pasti anda sedar setiap kali anda membuka Instagram atau Twitter, akan ada selang masa sebelum paparan menjadi lengkap untuk tatapan anda. Itu adalah rekaan yang disengajakan. Apabila kita terpaksa menunggu beberapa saat sebelum kita dapat melihat 'hadiah' yang kita akan perolehi hasil dari perkongsian orang lain atau sekadar mendapat butang hati, kita akan merasa lebih puas selepas mendapat tahu 'hadiah' kita ketika itu.

Selain itu, salah satu aspek psikologi yang digunakan kepada pengguna media sosial adalah prinsip tekanan kawan-kawan yang diwujudkan apabila kita mendapat notifikasi tentang perkongsian kita yang di 'Like' atau dikongsi oleh pengguna lain. Dengan menghantar notifikasi kepada kita, ini akan 'memaksa' kita membalas respon atau sekurang-kurangnya membuka platform untuk menyemak notifikasi penuh.

Perasan tak bila kita sedang membaca status dan ada titik tiga yang muncul ketika ada orang lain menaip untuk memberikan komen? Itu juga adalah salah satu rekaan supaya anda tidak berganjak dari skrin dan terus menunggu supaya anda dapat membaca mesej yang sedang ditaip, selepas selesai ditaip.

Dalam teknik-teknik ini, Snapchat adalah juara dalam memanipulasi minda penggunanya. Dengan memperkenalkan sistem Snapstreak di mana untuk setiap hari dua pengguna Snapchat berinteraksi akan dihadiahkan satu streak, kedua-dua pengguna akan terus memastikan Snapstreak mereka tidak hilang dan akan berusaha mengekalkannya, walaupun mereka sebenarnya langsung tidak berkomunikasi.

"Dengan mencipta sasaran seperti itu, kepentingan pengguna Snapchat sudah beralih kepada tabiat hendak menjaga Snapstreak dan bukan lagi untuk menggunakan platform Snapchat sebagai medium komunikasi," kata Adam Alter, penulis buku Irrersistable: The Rise of Addictive Technology and the Business of Keeping Us Hooked..

"Apabila situasi seperti itu berlaku, nampak kepentingan Snapchat kini bukan bukan lagi untuk keseronokan dan pengalaman penggunanya, tapi hanya sekadar mahu orang terus kekal menggunakan Snapchat," ujar beliau.

Apabila Justin Rosenstein ditanya apakah bentuk kaedah membuat pengguna ketagih yang paling buruk yang diamalkan platform media sosial, beliau menjawab notifikasi yang sentiasa masuk.

"Kebanyakan notifikasi yang masuk sebenarnya hanyalah gangguan kepada kita," kata dia. "Notifikasi itu membuatkan kita ketagih, susah hendak berenggang dengan telefon, sedangkan maklumat yang masuk sebenarnya boleh dilihat kemudian atau ada masanya, tidak berguna langsung."

Menurut statistik, golongan remaja memeriksa telefon mereka 157 kali setiap hari, 145 minit setiap hari, memeriksa hanya untuk merasakan hubungan, justifikasi kepada diri sendiri dan yang paling penting - disukai. Atas sebab tersebut Jutsin berhenti dari Facebook setelah merasakan Facebook hanyalah alat untuk membuang masa.

Adam Alter berpendapat tidak akan banyak perubahan dapat dilakukan dalam menjadikan perniagaan platform media sosial lebih beretika. Adam menyarankan agar pengguna berusaha mengawal ketagihan mereka atau menggunakan aplikasi yang mampu membantu. Pengguna juga harus lebih vokal dalam memastikan platform media sosial tidak berterusan mengambil peluang atas ketagihan yang mereka cipta.

Justin menyimpulkan semua ini dengan pandangan beliau berkenaan isu ketagihan yang dijana oleh pemegang platform media sosial - "hidup kita ni pasti akan berakhir. Jika kita tak berhati-hati, satu hari nanti kita akan sedar hidup kita dipandu komputer dan peranti mobil, yang tidak mendatangkan sebarang faedah."

Artikel ini adalah terjemahan artikel The Secret Ways Social Media is Built for Addiction


7 tips elak kuih raya anda jadi lemau dan berbau

Mesti semua dah tak sabar nak beraya kan? Percayalah ramai antara kita dah ada baju raya dan kuih raya. Ada yang sudah membeli sejak awal tahun lagi. Semangat betul sebab tidak mahu rasa kelam-kabut nanti. Selalunya, pagi raya nanti mesti ada banyak makanan yang terhidang di atas meja termasuklah kuih raya. Ada yang menyediakan berbagai jenis kuih raya sampaikan tetamu pun rambang mata untuk makan. Ramai juga yang akan membuat rumah terbuka sebab raya kan sebulan. Jadi, sudah tentu kuih raya antara makanan yang wajib ada untuk lengkapkan hari raya anda.

Kadang-kadang mesti rasa susah untuk simpan kuih raya anda kan? Kebanyakan kuih raya menjadi cepat lemau apabila tersimpan lama. Rugi dan membazir kalau tidak sempat habiskan.

Khusus untuk anda yang ingin membuat sendiri kuih raya ataupun ingin menjual, ini merupakan petua orang dahulu untuk menjadikan kuih raya anda ringan di samping dapat tahan lama. Rasa kuih tersebut pun akan lebih enak dan rangup.

#2 Jangan simpan kuih raya yang masih panas ke dalam bekas

Selepas keluarkan kuih raya anda dari oven, biarkan ia menjadi betul-betul sejuk dahulu. Jika anda terus simpan ke dalam bekas, ia akan menjadi cepat lembik. Ingat tau !

Terlalu sukar untuk mencari bekas yang sesuai untuk menyimpan kuih raya anda? Pilih bekas yang kedap udara atau balang yang berpenutup untuk menjadikan biskut anda kekal lama dan rangup.

Sebelum guna bekas atau balang tersebut, tolong keringkan terlebih dahulu ya jika anda sudah mencucinya. Ambilkan tuala yang bersih dan lap sehingga kering ataupun anda boleh juga menjemur di bawah cahaya matahari.

Ini disebabkan oleh ada kuih raya yang mengeluarkan minyak lebihan selepas dibakar. Untuk elakkan ia menjadi lemau dengan cepat, gunakan kertas kalis minyak untuk menyerap minyak tersebut dan pada yang sama dapat membuatkan kuih raya anda kekal rangup. Sekarang dah ada kertas minyak bersaiz bulat yang dijual untuk senangkan kita letak dalam balang kuih.

Teragak-agak? Cara ini sangat berkesan sebenarnya kerana ia dapat elak kuih raya anda jadi lemau dan elak dari berbau.

#7 Masukkan bungkusan kecil yang berisi garam ke dalam balang

Anda boleh membungkus satu atau dua sudu teh garam dan masukkannya ke dalam balang. Garam ini bertujuan untuk kurangkan kelembapan udara di dalam balang.

Sekarang dah tahu kan cara untuk elak kuih raya anda jadi cepat lemau. Jadi, tak perlu risau lagi kalau nak buat rumah terbuka selama sebulan. Tak perlu pening nak mencari kuih raya baru. Selamat mencuba!


Apa itu wudhu zahir dan wudhu batin?

Seorang ahli ibadah bernama Isam bin Yusuf, sangat warak dan khusyuk solatnya. Namun, dia selalu khuatir kalau-kalau ibadahnya kurang khusyuk dan selalu bertanya kepada orang yang dianggapnya lebih ibadahnya, demi untuk memperbaiki dirinya yang selalu dirasainya kurang khusyuk.

Pada suatu hari, Isam menghadiri majlis seorang abid bernama Hatim al Assam dan bertanya, "Wahai Aba Abdurrahman, bagaimanakah caranya tuan solat?" Hatim berkata, "Apabila masuk waktu solat, aku berwudhuk zahir dan batin." Isam bertanya, "Bagaimana wudhu zahir dan batin itu?" Hatim berkata," Wudhu zahir sebagaimana biasa iaitu membasuh semua anggota wudhu dengan air.

Sementara wudhuk batin ialah membasuh anggota dengan tujuh perkara iaitu

Seterusnya Hatim berkata, "Kemudian aku pergi ke masjid, aku kemaskan semua anggotaku dan menghadap kiblat. Aku berdiri dengan penuh kewaspadaan dan aku rasakan :

Setiap bacaan dan doa di dalam solat, aku faham maknanya kemudian aku rukuk dan sujud dengan tawadhu, aku bertasyahud dengan penuh pengharapan dan aku memberi salam dengan ikhlas. Beginilah aku bersolat selama 30 tahun".

Apabila Isam mendengar, maka menangislah dia kerana membayangkan ibadahnya yang kurang baik bila dibandingkan dengan Hatim. ِ

Alangkah hebatnya mereka, inilah solat yang khusyuk dan berada dalam makam ihsan. Tiap-tiap ibadat yang dikerjakan kerana didorong oleh perasaan yang sedemikian, pasti ada kesannya kepada tabiat dan budi pekerti kepada yang beribadat itu sendiri. Umpamanya orang yang mendirikan solat kerana kesedarannya akan kebesaran dan kekuasaan Allah, dan didorong oleh perasaan bersyukur dan berhutang budi kepada-Nya, akan terjauhlah dia dari perbuatan-perbuatan yang tidak baik dan apa lagi perbuatan yang dilarang Allah. Dengan demikian solatnya itu akan mencegahnya dari mengerjakan perbuatan-perbuatan yang tidak baik itu, sebagaiman firman Allah swt.:

Sesungguhnya solat itu mencegah dari perbuatan keji dan mungkar. (Q.S Al Ankabut: 45)

Begitu juga ibadat puasa. Ibadat ini akan menimbulkan perasaan cinta dan kasih sayang terhadap golongan fakir dan miskin pada diri orang yang berpuasa itu. Dan seterusnya dengan ibadat-ibadat yang lain. Tetapi ibadat yang bukan ditimbulkan oleh keyakinan kepada kebesaran dan kekuasaan Allah, dan bukan pula didorong oleh perasaan bersyukur dan berhutang budi kepada Allah itu, atau dalam ertikata lainnya hanya kerana ikut-ikutan atau kerana sekadar memelihara tradisi yang sudah turun-temurun, bukanlah ibadat yang sebenarnya.

Walaupun dia mempunyai rupa dan bentuk ibadat yang kelihatan cantik, namun masih tiada jiwa ibadat itu, tidak ubahnya dengan gambar atau patung, bagaimana pun juga miripnya dengan manusia, tidaklah dinamai manusia. Selanjutnya ibadat yang semacam itu tidak ada kesan dan buahnya kepada tabiat dan akhlak orang yang beribadat itu.

عَنْ عُثْمَانَ بْنِ عَفَّانَ رضي الله عنه قَالَ: قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: مَنْ تَوَضَّأَ فَأَحْسَنَ الْوُضُوءَ خَرَجَتْ خَطَايَاهُ مِنْ جَسَدِهِ حَتَّى تَخْرُجَ مِنْ تَحْتِ أظْفَارِهِ. رواه مسلم.

Daripada Uthman bin Affan r.h. dia berkata: Rasulullah s.a.w. bersabda: sesiapa yang berwudhuk dan memperelokkan wudhu akan keluar kesalahan-kesalahannya dari jasadnya sehingga ianya keluar melalui bahagian bawah kuku-kuku jarinya. [Muslim]

Hadis ini menjelaskan bahawa syarat untuk keluarnya segala kesalahan dan dosa dari diri seorang yang berwudhu itu ialah apabila dia memperelokkan wudhunya.

Wudhu zahir ini juga adalah isyarat kepada keperluan kita menjaga nikmat yang diberikan oleh Allah supaya tidak dicemari oleh kekotoran akan kelakuan yang buruk yakni dosa yang berpunca dari mata dan mulut, tangan, akal fikiran juga telinga dan kaki. Wallahu a'lam


Tips berhenti merokok di bulan Ramadhan

Menyebut untuk berhenti merokok adalah amat mudah tetapi untuk melaksanakannya adalah amat susah sekali. Perokok sudah pun tahu kesan buruk dari tabiat merokok dari segi kemudaratan terhadap kesihatan tetapi tidak mengambil peduli tentangnya.

Sebenarnya perokok mampu berhenti merokok, tak percaya? tengok sekarang anda berpuasa tetapi anda boleh sahaja untuk tidak merokok. Semuanya bermula dari niat, jika niat anda berpuasa maka anda akan menahan diri dari lapar serta dahaga dan perkara-perkara yang membatalkan puasa. Begitu juga dengan niat untuk berhenti merokok, jika anda bermula dengan niat nescaya anda dapat berhenti merokok dengan melakukan tips-tips yang diberikan.

Datuk Dr. Zulkifli Mohamad al-Bakri melalui kenyataan yang dipetik dalam laman sesawang mufti wilayah persekutuan iaitu sesungguhnya isu merokok adalah isu yang dipandang remeh oleh sesetengah orang tetapi sebenarnya besar kesan terhadap individu yang terbabit. Perlu dinyatakan di sini banyak akibat yang mudarat dan tidak baik berlaku kepada perokok dan orang sekelilingnya. Antaranya pembaziran yang ketara yang melibatkan jutaan ringgit pada setiap tahun di peringkat negara di billion dollar pada peringkat dunia. Begitu juga dengan kematian kadarnya seperti 2014 menunjukkan hampir 6 juta kepada perokok dan juga yang berada di sekelilingnya kerana terkesan akibat asap rokok. Angka tersebut bertambah dari setahun ke setahun.

Sekali lagi suka saya pertegaskan bahawa pendapat yang paling kuat dan rajih bahawa merokok hukumnya haram. Saya nukilkan pendapat Dr. Yusuf al-Qaradhawi yang mengumpul sejumlah tokoh ulama’ dalam kitabnya Min Hady al-Islam Fatawa Mu’asirah 1/693-710[2] antaranya:

Ulama Mesir: Syeikhul Islam Ahmad al-Sanhuri al-Buhuti al-Hanbali dan Syeikhul Malikiyyah Ibrahim al-Laqqani.

Ulama Syam: Syeikh Najmuddin bin Badruddin bin Mufassir al-Qur’an al-Arabi al-Ghazzi al-Amiri al-Syafie

Ulama Yaman: Syeikh Ibrahim bin Jam’an dan muridnya Syeikh Abu Bakar bin Ahdal

Ulama al-Haramain: al-Muhaqqiq Abdul Malik al-Ishami dan muridnya Muhammad bin Allamah dan Sayyid Umar al-Basri

Ulama Turki: Syeikh al-A’zham Muhammad al-Khawajah, Syeikh Isa al-Sahwah al-Hanafi, Syeikh Makki bin Faruh al-Makki dan Sayyid Sa’d al-Balkhi al-Madani.

Saya mengucapkan syabas kepada Kementerian Kesihatan yang bersungguh-sungguh melaksanakan Kempen Anti-Merokok dengan pelbagai cara telah diusahakan. Justeru, amatlah penting semua pihak menggerakkan program anti-merokok di peringkat sekolah rendah lagi sehingga ke pada orang dewasa. Alangkah baiknya kita hidup dalam tahap kesihatan yang terbaik dan selamat daripada pembaziran yang mungkin boleh dimanfaatkan harta tersebut untuk pembangunan ummah. Semoga kita semua diberi kefahaman yang mendalam untuk mengelakkan daripada terjebak dengan aktiviti merokok.

Bulan puasa merupakan bulan yang sangat istimewa khususnya bagi umat Islam di seluruh dunia. Selama sebulan penuh kita akan menempuhi Ramadhan dengan tidak makan dan minum termasuk juga tidak merokok sejak sahur sehingga waktu berbuka. Bulan Ramadhan merupakan momentum atau waktu yang sangat tepat untuk memasang niat berhenti merokok. Antara tips untuk berhenti merokok di bulan Ramadhan yang kami ingin kongsikan adalah,

Niat untuk berhenti merokok selama bulan Ramadhan diyakini dapat membantu mempertingkatkan  usaha dengan lebih berbanding  pada waktu yang lain. Ini kerana anda tidak boleh merokok di waktu puasa dan terdapat keberkatan di bulan Ramadhan jika anda berniat dengan perkara yang baik.

Yakinkan diri anda dengan berhenti merokok adalah merupakan perkara yang sangat positif. Apabila seseorang berhenti merokok akan ada kebaikkan kepada diri sendiri, keluarga serta orang yang berada di sekitar anda. Yakinkan diri anda bahawa anda memang boleh untuk berhenti merokok. Bermula dengan berhenti membeli akhirnya anda akan berhenti merokok.

Pastikan selepas waktu berbuka puasa dan ketika sahur, jangan sesekali keluar merokok. Apa yang anda perlu lakukan terus mengambil wuduk dan melakukan solat. Pergi ke masjid lakukan solat tarawikh secara berjemaah. Banyakkan melakukan amalan seperti membaca Al Quran dan berzikir. Berdoa supaya anda dapat berhenti daripada tabiat merokok.

Sampaikan niat anda yang suci murni secara lisan kepada orang-orang yang terdekat seperti ahli keluarga dan rakan-rakan yang tidak merokok, sampaikan komitmen bahawa anda ingin berhenti merokok. Mintalah dorongan dan juga perlu sedikit ancaman dari mereka jika anda ingin  merokok lagi. Kalau yang lebih ekstrim suruh mereka menampar anda jika anda merokok! Mereka pasti akan menyokong anda sehingga anda berhenti dari melakukan tabiat buruk itu.

Wujudkan satu komuniti berhenti merokok di antara perokok dan bekas perokok di sekitar kawasan anda. Ajak mereka supaya untuk bersatu padu dan memberi 100%  komitmen untuk berhenti merokok selamanya. Cerita pengalaman dan tukarkan pendapat masing-masing mengenai kaedah yang berkesan yang telah terhasil dalam proses untuk berhenti merokok. Posisikan diri anda untuk menjadi pendorong dan juga pemangkin semangat untuk setiap ahli komuniti.

Jika anda ingin merokok, alihkan perhantian anda dari keinginan tersebut. Cuba untuk memikirkan apa kesan buruk yang akan berlaku pada diri anda jika terus merokok. Buat aktiviti-aktviti yang lain seperti bertadarus, mendengar kuliah agama, membaca al Quran dan membuat amal ibadat yang lain.


Mengapa Sesetengah Ibu Bapa Tergamak Bertindak Kejam Terhadap Anak Sendiri?

Carika adalah seorang penjual nasi dan tempe di Jawa, Indonesia.

Dia baru berumur 29 tahun. 5 tahun lalu, ketika beliau berumur 24 tahun, dia dikurung di dalam sebuah kandang kambing yang kotor. Disitulah dia hidup selama 4 tahun tanpa dibenarkan keluar oleh keluarganya.

Selama 4 tahun itu jugalah dia makan, tidur dan membuang najis di situ. Berhari-hari dia meminta dibebaskan tetapi keluarganya hanya memekakkan telinga. Kesalahannya, dia mengalami masalah mental dan keluarganya tidak tahu apa cara lain yang perlu dilakukan.

Kisah Carika ini sama seperti kisah 57 ribu orang pesakit mental lain yang dikurung oleh pihak keluarga atas desakan hidup. Ada yang dikurung tetapi masih bebas bergerak, ada yang dirantai kaki dan tangan. Ada juga yang dirantai ditempat terbuka dan dibiarkan saja.

Melalui penyiasatan yang dilakukan oleh Human Rights Watch, budaya pasung di Indonesia masih berlaku dengan berleluasa walaupun kerajaan Indonesia sudah mengharamkan amalan ini sejak tahun 1977.

Walaupun sudah diisytiharkan budaya pasung ini merupakan tindakan tidak berperikemanusiaan dan memalukan individu, pihak keluarga tetap meneruskan budaya ini kerana mempercayai amalan mistik.

Kes pasung paling lama direkodkan adalah kes seorang wanita yang dipasung selama 15 tahun.

Budaya pasung ini dilaporkan terus berlaku kerana kurangnya kemudahan untuk pesakit mental di Indonesia mendapatkan rawatan. Dianggarkan seramai 90% pesakit mental di sana tidak mampu mendapatkan awatan kerana kekurangan fasiliti. Untuk sebuah negara yang mempunyai 250 juta penduduk, Indonesia hanya mempunyai 48 institut mental. Kebanyakannya pula terletak di empat daerah utama negara itu.

Nisbah seorang ahli psikiatri untuk 400 ribu orang penduduk juga menunjukkan kekurangan jumlah pakar yang mampu membantu pesakit.

Kekurangan fasiliti di hospital dan institut mental juga tidak membantu. Dilaporkan kebanyakan bilik yang menempatkan pesakit mental mengalami jumlah kepadatan melampau, sehinggakan bilik yang sepatutnya menempatkan 30 orang, terpaksa menampung 90 orang pesakit. Ini menjurus kepada tahap kesihatan yang tidak sempurna di kalangan pesakit kerana wabak mudah merebak.

Oleh kerana kekurangan kemudahan ini budaya pasung terus diamal dalam memastikan keselamatan pesakit mental di Indonesia.

Dalam kes wanita yang dikurung selama 15 tahun itu, semuanya berpunca daripada wanita itu gemar merosakkan tanaman jiran rumahnya. Kerana kejadian itu berlaku berulang kali sehingga bapanya tidak sanggup menanggung kerugian yang perlu dibayar sebagai ganti rugi, keluarganya mengambil keputusan untuk mengurung beliau di dalam bilik.

Apa yang menyedihkan, selepas bapanya mendapati beliau cuba memecahkan lantai untuk membuat jalan keluar, bapanya mengikat kedua-dua tangan anaknya itu. Setiap kali hendak makan selepas itu, wanita itu terpaksa membongkok sehinggalah mulutnya mampu mencapai makanan yang diberi.

Walaupun begitu, kita harus juga melihat perkara ini dari perspektif keluarga mereka. Kebanyakan keluarga ini sebenarnya terdesak dan tidak ada jalan lain yang mampu diambil.

Oleh kerana mempunyai anak atau saudara yang mengalami masalah mental memerlukan tanggungjawab besar yang berkemungkinan seolah kerja sepenuh masa, pihak keluarga terpaksa mengurung anak mereka untuk mengelakkan mereka daripada membahayakan diri sendiri.

Kesedaran kepada hak mereka sebagai pesakit mental perlu diterapkan. Begitupun, Indonesia merupakan sebuah negara yang besar dengan jumlah penduduk yang ramai, proses ini pasti akan memerlukan masa yang panjang.

Penambahan fasiliti juga akan mengambil masa yang lama tetapi kesedaran berkenaan amalan mistik perlulah disemai sedikit demi sedikit terutamanya di kawasan luar bandar.

Di negara kita juga pernah berlaku kes seumpama ini apabila seorang ibu mengurung anak beliau yang bernama Firdaus Dullah kerana masalah mental, di dalam bilik sebelum diselamatkan atas aduan orang ramai. Begitu juga kes Mat Jazid Yunoh, 30 tahun yang dikurung ibunya setiap waktu siang kerana anaknya yang mengalami masalah mental akan ke kedai mengambil barangan-barangan tanpa membayar.

Begitu juga kes ibu bapa bernama Yusuf Nin, 60 dan Che Nisah Hussin, 54 warga Jerantut yang mengurung anak remaja OKU mereka selepas anaknya pernah menghilangkan diri selama beberapa hari, sebelum dijumpai di dalam hutan.

Agak mudah untuk kita melihat perspektif kita yang tindakan-tindakan berbentuk kurungan atau pasung ini sebagai satu pencabulan hak kepada pesakit mental, tetapi seperti yang sudah dijelaskan, kebanyakan keluarga terpaksa mengambil tindakan demikian kerana tidak ada jalan lain.

Apa yang kita mampu buat adalah melihat kes-kes seperti ini sebagai pemerhati neutral yang tidak menyalahkan mana-mana pihak, kerana kita tidak berada di tempat mereka.

Susah payah menjaga anak OKU ini, hanya ibu bapa mereka saja yang rasa.


Tanaman Ganja Mujarab Membantu Pesakit Sawan

Ganja merupakan satu isu yang akan sentiasa diperdebatkan kebaikan dan keburukannya. Ditambah pula dengan pelbagai teori-teori konspirasi yang wujud sama ada menyokong atau bersifat negatif terhadap tanaman ganja, ganja merupakan sejenis tanaman yang membuatkan kita berbeza pendapat.

Namun begitu, menurut satu kajian berkaitan dengan tanaman ganja, molekul yang terkandung dalam pokok ganja yang dinamakan cannabidol atau CBD, mampu membantu pesakit sawan dalam mengurangkan kejadian epilepsi sehingga 39% secara purata.

Yang lebih baik, 3 daripada peserta kajian tidak langsung mengalami sawan selepas menerima rawatan yang mengandungi dos CBD.

Dalam satu laporan kajian yang diterbitkan dalam New England Journal of Medicine melalui kajian yang didanai oleh syarikat farmasi sebagai ujikaji ubat percubaan, ubat yang mengandungi CBD yang diberi kepada pesakit- pesakit Dravet syndrome, sejenis epilepsi yang berbahaya.

Dravet Syndrome ini berlaku akibat kerosakan pada bahagian otak sejak usia bayi setahun yang akan mengalami sawan tahap kronik sepanjang hidup mereka. Dravet syndrome setakat ini tidak mampu dirawat sehinggalah penemuan terbaru ini.

Apa yang membezakan penggunaan CBD ini berbanding penggunaan ganja yang selalu kita dengar, adalah CBD tidak membuatkan penerimanya berasa khayal. CBD tidak mengandungi bahan psikoaktif yang membuatkan seseorang itu hilang kawalan minda, jadi prospek CBD untuk digunakan sebagai ubat kepada epilepsi ini nampak cerah.

Dalam kajian yang dilakukan melibatkan 120 orang kanak-kanak dan remaja yang mengalami Dravet syndrome yang dibahagikan kepada dua kumpulan, satu kumpulan diberi rawatan CBD sementara satu lagi kumpulan hanya diberi rawatan berbentuk placebo atau palsu, sebagai kumpulan kawalan.

Keputusannya, secara purata kumpulan yang dirawat mengalami penurunan ketara 6 kali serangan sawan daripada purata awal 12 kali sebulan berbanding kumpulan kawalan yang mengalami 14 kali serangan sawan, sebulan.

Walaupun begitu, terdapat beberapa kesan sampingan yang wujud kerana penggunaan CBD ini pada peserta kajian. 93% peserta mengalami rasa mual, cirit birit, mudah mengantuk dan sakit ginjal. Selain itu, penyelidik tidak dapat memastikan kesan CBD ini dalam jangka masa panjang kerana kajian hanya dilakukan dalam tempoh 14 minggu.

Terdapat beberapa persoalan yang belum mampu dijawab oleh penyelidik seperti adakah dengan pengenalan dos CBD yang lebih tinggi akan menurunkan kadar serangan sawan dan adakah pengurangan dos akan membantu mengawal kesan sampingan ubat tersebut.

Kajian lebih mendalam akan dilakukan dalam memastikan ubat yang mengandungi CBD ini mampu merawat pesakit epilepsi dengan lebih berkesan.

Bagi pesakit yang menghidap dravet syndrome ini, pasti ini adalah satu berita gembira buat mereka. Kita pula, marilah kita sama-sama terus berbincang tentang pro dan kontra tanaman ganja ini bersama-sama.


Betulkah Kencing Berwarna Gelap Menandakan Badan Kita Kurang Air?

Kita pasti biasa mendengar nasihat tentang pengambilan air yang mencukupi diminum. Ada bermacam panduan berkenaan kuantiti air yang perlu diminum untuk memastikan badan kita sentiasa dihidrasi dengan sempurna.

Salah satu panduan paling berguna yang diamalkan oleh banyak pihak adalah dengan mengamalkan meminum 8 oz air (0.25 liter) sebanyak 8 kali sehari. Ini bermaksud, kita perlu minum air sebanyak 2 liter setiap hari untuk memastikan badan kita mempunyai bekalan air yang secukupnya.

Panduan ini dinamakan sebagai panduan 8x8. Benarkah dakwaan itu mempunyai kajian saintifik untuk membuktikan badan kita perlu air sebanyak itu sehari atau ia sebenarnya adalah pandangan tanpa asas?

Dalam satu laporan yang diterbitkan di dalam jurnal American Journal of Physiology, penyelidik bernama Heinz Valtin dan Sheila A.Gorman telah mendapat kesimpulan, hasil penyelidikan mereka yang panduan itu sebenarnya tidak ada bukti saintifik yang menyokong panduan tersebut.

Menurut laporan yang diterbitkan, setiap orang mempunyai tahap keperluan air yang berbeza-beza dan adalah tidak perlu bagi kita mengamalkan tabiat minum 8x8 ini melainkan kita setiap hari melakukan aktiviti-aktiviti berat sebagai rutin.

Selain itu, menurut laporan tersebut, jika selama ini anda percaya yang hanya air kosong sahaja dikira dalam panduan 8x8 itu, tidak ada kajian saintifik yang membenarkannya. Sebarang jenis cecair sepatutnya dimasukkan ke dalam perkiraan termasuklah cecair yang terkandung dalam makanan kita.

Mitos panduan 8x8 ini berpunca daripada satu pendapat seorang pakar pemakanan terkenal bernama Dr.Fredrick J.Stare yang menulis pandangan beliau supaya orang ramai minum 6 ke 8 gelas air sehari, tidak kiralah apa jenis minuman yang diambil.

Berdasarkan pendapat itu, pakar-pakar pemakanan lain mengambil idea beliau dan kemudian lama-kelamaan pendapat itu seolah menjadi syarat yang badan kita memerlukan 2 liter air setiap hari untuk berfungsi dengan baik.

Walaupun ada banyak kajian lain yang membuktikan pengambilan 2 liter cecair sebagai keperluan sebenarnya tidak perlu, mitos itu terus tersebar sehingga doktor-doktor sendiri akan menggunakan saranan yang sama kepada pesakit mereka.

Wujud beberapa kepercayaan yang kita selalu dengar berkenaan pengambilan air seperti bila kita rasa dahaga baru nak minum sebenarnya berbahaya bagi kita dan warna air kencing gelap menunjukkan badan tidak cukup air.

Kedua-dua tanggapan ini juga adalah mitos yang tidak mempunyai sebarang bukti saintifik menyokongnya. Namun, perlu diberitahu, ada sesetengah kes warna air kencing gelap memang menunjukkan kes dehidrasi, tetapi mitos ini merujuk kepada tanggapan kita yang 'kencing gelap memang menandakan badan tak cukup air.

Kesimpulannya, tidak ada sebarang bukti saintifik yang menunjukkan seseorang itu perlu minum air sebanyak 2 liter setiap hari. Tanggapan itu hanya mewujudkan beban psikologi kepada seseorang kerana merasa ada tanggungjawab untuk minum air kosong sebanyak itu setiap hari.

Sedangkan menurut kajian secara purata, kita sebenarnya sudah pun memenuhi keperluan cecair badan kita dari pengambilan air berperisa, kopi, teh dan juga makanan yang kita makan.

Apa yang perlu kita lakukan, adalah dengan mengamalkan minum air bila kita rasa hendak minum, Memang lebih baik mengamalkan air kosong, tetapi dalam memastikan badan kita dihidrasi, sebarang bentuk cecair tetap dikira sebagai mencukupi.Rujukan American Journal of Physiology


4 Sebab Mengapa Tidak Digalakkan Tidur Sekali Dengan Si Kucing

Sebagai pemilik kucing, sudah menjadi kebiasaan sekiranya kita membiarkan kucing tersebut tidur bersama-sama dengan kita di atas katil dalam bilik kita. Seronok rasanya dapat lihat muka si comel tidur nyenyak di samping kita kan.

Walaupun begitu, ada beberapa sebab mengapa kita sebenarnya tidak digalakkan untuk membenarkan si comel tidur bersama kita.

Walaupun kucing merupakan binatang yang suka tidur, iaitu sekitar 15 jam sehari, pola tidur mereka tidak sama dengan manusia yang tidur pada waktu malam. Menurut sebuah kajian, 20% responden mengatakan tidur mereka tertanggunggu akibat daripada perlakuan kucing mereka.

Sekiranya anda seorang pemilik kucing, anda mesti pernah lihat kucing anda tiba-tiba menjadi sangat aktif pada waktu malam bermain-main.  Betul tak? Sebenarnya ianya adalah normal.

Sekiranya anda atau pasangan anda menghidapi alergik atau asma, membiarkan kucing tidur bersama di atas katil sangat merbahaya. Hal ini disebabkan bulu-bulu kucing yang mudah melekat pada cadar dan bantal.

Apabila kucing anda membuang najis pada pasir yang disediakan untuk mereka, sedikit sebanyak pasir tersebut akan melekat pada celah-celah jari si comel. Apabila mereka tidur atas katil anda, pasir ini akan mengotorkan pula katil anda.

Apabila anda dapati kucing anda baru sahaja membuang najis, elakkan mereka daripada ke tempat tidur anda. Lagi elok, pastikan kucing anda telah membersihkan (jilat) punggung mereka dahulu sebelum membenarkan mereka ke katil anda. Selain itu, untuk mengurankan pasir bertaburan sekitar tandas si kucing, boleh letakkan alas pada sekitar tandas kucing anda.

Kucing juga berisiko menjadi agen pembawa bakteria dan kuman lebih-lebih lagi sekiranya kucing anda sering keluar rumah. Tidur dengan kucing anda akan memudahkan jangkitan bakteria dan kuman tersebut kepada anda.

Sekiranya anda ingin membenarkan mereka tidur bersama anda, pastikan kucing telah dibersihkan dengan memandikannya dan pastikan kucing anda telah divaksin.


Puasa tak tinggal, tapi badan makin gemuk. Ketahui sebabnya

Selalunya di awal-awal bulan Ramadhan kita seringkali mendengar orang yang bercita-cita tinggi untuk menurutkan berat badan sempena berpuasa.

Malangnya, selepas bulan Ramadhan, ramai yang berat badannya bertambah-tambah, lagi berat daripada sebelum puasa. Pernah tidak terjadi pada anda atau orang sekeliling anda?

Mari ketahui beberapa sebab kenapa berat badan kita bertambah pada bulan Ramadhan.

Ini sebab utama yang dikenalpasti. Mentang-mentang penat berpuasa, habis macam-macam jenis kuih muih dan juadah yang dibeli ketika di bazar Ramadhan. Semuanya sebab nafsu.

Masuk sahaja waktu berbuka, kemain gelojoh makan segala makanan yang ada di atas meja. Belum termasuk bermacam-macam jenis air manis yang ada. Kesudahannya, kenyang yang teramat sangat dan mengantuk. Sebenarnya tanpa kita sedar, jumlah kalori dan gula yang diambil ketika berbuka juga boleh melebihi kadar yang biasa kita ambil ketika tidak berpuasa.

Itu belum lagi kalau pergi berbuka dengan juadah buffet.  Macam-macam lagi makanan yang tidak berkhasiat masuk dalam perut.

Moreh adalah majlis makan-makan secara kecil-kecilan yang dibuat selepas solat terawikh. Ianya lebih kepada adat semata-mata dan hanya bertujuan mengalas perut dan memberi peluang kepada orang ramai untuk bersedekah.

Malangnya, ada segelintir daripada kita yang mengambil makanan berat ketika moreh. Ada juga surau dan masjid yang berkemampuan menyediakan makanan berat ketika moreh seperti mee goreng, rojak, mee sup dan sebagainya sebagai moreh.

Sekiranya anda melantak ketika moreh, maka jangan hairanlah berat badan bertambah selepas bulan puasa. Elakkan memakan makanan berat pada waktu malam dan sebelum tidur.

Nabi Muhammad menggalakkan kita mencepatkan berbuka apabila sudah masuk waktu dan melambatkan sahur. Walaubagaimanapun, ada segelintir manusia yang sukar bangun sahur jadi mereka mengambil keputusan untuk makan lewat malam dan hanya bangun pada waktu Subuh.

Ini juga merupakan penyebab berat badan naik. Seboleh-bolehnya elakkan makan 2 3 jam sebelum tidur. Sekiranya ada mengambil keputusan untuk sahur awal, bukan sahaja anda tidak memperolehi pahala sahur tetapi juga akan memudahkan berat badan cepat naik.

Tidur sebaik sahaja makan adalah tidak elok untuk tubuh badan. Walau bagaimanapun, tidur selepas sahur adalah perkara biasa yang paling ramai antara kita lakukan pada bulan Ramadhan.

Paling mendukacitakan ada yang tidur sebaik sahaja makan sahur sebelum subuh. Kesudahannya, terlajak Subuh. Janganlah jadi manusia yang mementingkan pahala sunat (sahur) daripada perkara wajib iaitu solat.

Ok, cuba cek ada atau tidak mana-mana perkara di atas yang kita lakukan pada bulan puasa ini.


Berpuasa Dibuktikan Dapat Mencegah Barah Oleh Saintis Jepun Yoshinori Ohsumi

Oktober 2016 yang lalu, seorang saintis daripada Jepun, Yoshinori Ohsumi telah dinobatkan sebagai pemenang Anugerah Nobel Perubatan yang membawa pulang wang tunai sebanyak RM3.9 juta. Anugerah tersohor itu dianugerahkan kepada beliau atas penemuan beliau mengenai bagaimana proses pemecahan oleh sel-sel badan berlaku dan mengitar semula komponen-komponennya yang dikenali sebagai "autophagy".

Penemuan itu yang dinamakan "mechanism for autophagy", adalah mengenai proses asas dalam sel-sel yang mana para saintis mempercayai bahawa boleh dimanfaatkan untuk melawan barah dan dementia.

Autophagy berasal dari perkataan Greek iaitu auto (sendiri) dan juga phagein (memakan), yang membawa maksud memakan diri sendiri. Ia adalah satu proses pengitaran semula sel dalam badan. Sel-sel di dalam badan kita sememangnya telah diprogramkan mempunyai jangka hayat tertentu. Setelah sel-sel ini rosak dan menjadi tua di mana tiada lagi tenaga untuk mengekalkan fungsinya, ia perlu dibuang dari badan.

Barah boleh terjadi sekiranya sel-sel lama tidak mati. Bagaimana? Jika sel-sel yang telah lama dan tua tidak mati dan tidak digantikan dengan sel-sel baru, sel-sel lama ini akan terus berkembang dan bertambah. Ia akan menghasilkan sel-sel yang tidak normal yang tidak melakukan fungsi asal mereka. Lebih buruk lagi, sel-sel ini akan berkembang tanpa henti seterusnya mengganggu fungsi sel-sel lain di sekitar mereka. Perkara ini akan merangsang mutasi sel dan akan memberikan kesan buruk kepada sistem organ.

Apabila sel-sel ini termutasi dan berkembang diluar kawalan, ia akan membentuk satu tisu yang besar yang dikenali sebagai tumor atau ketumbuhan (sebagai contoh leukemia). Ini lah merupakan titik permulaan terjadinya barah, yang dibahagikan kepada lima kategori utama, iaitu karsinoma, sarkoma, leukemia, limfoma dan CNS, bergantung kepada di kawasan di mana terjadinya pertumbuhan sel-sel tidak normal ini.

Terdapat satu lagi proses yang sama seperti autophagy iaitu "apoptosis" yang juga dikenali sebagai proses sel mati. Bunyi macam tidak enak, namun untuk mengekalkan kesihatan yang baik, proses ini amat penting bagi badan kita. Setelah beberapa kali melalui proses pembahagian, sel-sel badan diprogramkan untuk mati. Jika proses apoptosis ini tidak berlaku, ia juga akan menyebabkan kemungkinan berlakunya barah.

Sebagai contoh mudah, jika anda mempunyai sebuah kereta, dan anda menggunakannya untuk beberapa ketika. Setelah berlalunya masa, kereta anda pasti akan mengalami kerosakan. Setelah berkali-kali diperbaiki, akhirnya anda perlu menukar kepada kereta baru kerana kos-kos membaiki akan menjadi semakin mahal jika kereta anda sudah berumur dan melalui pelbagai kerosakan. Jika anda tidak membeli kereta baharu, pasti wang anda akan melayang kerana dihabiskan untuk membaiki kereta.

Namun, jika kereta anda rosak, anda tidak lah perlu membeli kereta baharu serta-merta sebaliknya hanya menukarkan bahagian yang rosak, sebagai contoh bateri. Ia juga sama kepada sel-sel ini. Daripada membunuh kesemua sel (proses apoptosis), badan kita hanya perlu membunuh sel-sel yang lama dan rosak sahaja. Inilah yang dinamakan proses autophagy, di mana organel sub-selular dimusnahkan dan yang baru dibina semula untuk menggantikannya.

Pada tahun 1962, proses autophagy ini dinyatakan apabila saintis menyedari pertambahan jumlah lysosomes iaitu bahagian sel yang menghancurkan sel lain) di dalam hati tikus setelah disebatikan dengan glucagon.

Kekurangan nutrisi dan zat adalah pengaktif utama proses autophagy. Apabila kita makan, insulin dalam badan akan meningkat, dan ini menyebabkan penurunan glucagon, dan apabila kita tidak makan (berpuasa) maka insulin akan menurun dan glucagon akan meningkat. Peningkatan glucagon inilah yang merangsang proses autophagy ini. Jadi, untuk mengaktifkan proses autophagy, kita perlu berpuasa!

Berpuasa bukan sahaja memberikan badan kita peluang untuk membuang "barang lama", ia malah merangsang pertumbuhan hormon, yang memberitahu badan kita supaya mula untuk menghasilkan "barang baru". Jadi dengan berpuasa dapat membenarkan badan kita untuk menjalani pengubahsuaian yang lengkap.

Sebagai ringkasan, jika kita berpuasa, badan kita akan kekurangan nutrisi dan zat, ini akan merangsang proses autophagy. Apabila proses autophagy berlaku, ia akan menggantikan sel-sel yang lama dan jahat, kepada sel-sel yang baru dan baik. Ini sekaligus menjadikan badan kita dapat berfungsi dengan lebih baik serta tidak terdedah kepada penyakit berbahaya.

Kerana itulah Islam mewajibkan umatnya untuk berpuasa sebulan di dalam setahun iaitu ketika tibanya bulan Ramadan. Bukan di bulan Ramadan sahaja, malah ia adalah sunnah Rasulullah S.A.W untuk berpuasa pada hari Isnin dan Khamis serta hari-hari tertentu. Dengan berpuasa, badan kita akan menjadi lebih sihat dan lebih terjaga daripada dijangkiti penyakit berbahaya seperti barah. Ini amatlah penting untuk menjalani kehidupan yang berkualiti dan yang masih panjang. Jadi, berpuasa bukanlah untuk orang Islam sahaja, ia diperlukan oleh semua manusia di muka bumi ini.

Contoh mudah, setiap 3 bulan atau 5000 kilometer (mengikut jenis kenderaan), kereta kita perlu diservis bagi mengekalkan prestasinya. Sama seperti badan kita, ia juga memerlukan "servis", iaitu dengan berpuasa.

Jika bagi anda yang belum pernah mencuba berouasa, dan baru mengetahui manfaat berpuasa, cuba lah melatih diri anda untuk berpuasa. Lihat apa kesannya pada diri anda.